**ZAPISNIK**

s **3. sjednice** Gradskog vijeća Grada Makarske,

održane **01. listopada 2021.** godine

u gradskoj vijećnici

***(tonski zapisnik sjednice je dostupan na www.makarska.hr)***

Početak u 10.00 sati.

Tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 14 od 15 vijećnika kao i da je održavanje sjednice pravovaljano.

**Sjednici nazočni vijećnici:**

1. Gordana Muhtić
2. Marina Puharić
3. Jakov Lovreta
4. Frane Filipeti
5. Tina Međurečan
6. Jurica Klarić
7. Jakša Jurasović
8. Marko Raos
9. Marko Ožić-Bebek
10. Miro Mucić
11. Joze Vranješ
12. Ivana Miočević Franić
13. Petar Kelvišer
14. Stjepan Zelić

**Odsutni vijećnici:**

1. Jure Brkan, opravdano odsutan

**Ostali nazočni:**

1. Zoran Paunović, gradonačelnik Grada Makarske

2. Antonia Radić Brkan, zamjenica gradonačelnika Grada Makarske

3. Lara Rakušić Ivanković, tajnica Gradskog vijeća Grada Makarske

4. Matko Lovreta, pročelnik Upravnog odjela za komunalne djelatnosti

5. Dražen Kuzmanić, pročelnik Upravnog odjela za društvene djelatnosti

6. Angela Kuran, privremena pročelnica Upravnog odjela za financije i proračun

7. Katarina Kostanić, privremena pročelnica Upravnog odjela za prostorno uređenje i

graditeljstvo

8. Tonći Batinić, viši stručni suradnik u Uredu gradonačelnika

9. Nela Franić, predsjednica Odbora za dodjelu priznanja i naziva ulica i trgova

10. Lidija Vukadin Vranješ, ravnateljica JU Makarska razvojna agencija-MARA

11. Mladen Buvinić, JU Makarska razvojna agencija-MARA

12. Ana Duvnjak, ravnateljica Gradske knjižnice Makarska

11. Josip Karamatić, ravnatelj Galerije Antun Gojak

12. Marinko Tomasović, ravnatelj Gradskog muzeja Makarska

13. Predrag Aranđelović, predstavnik srpske nacionalne manjine

**Predstavnici medija:** RMR, HRT-Damir Ravlić, *Cropix* - Ivo Ravlić, TV *Jadran* – Studio Pašalić.

Predsjednica Gradskog vijeća Gordana Muhtić je na temelju čl. 83. Poslovnika o radu Gradskog vijeća Grada Makarske konstatirala da je sjednici nazočna većina vijećnika.

Himna „Lijepa naša domovino“

Na temelju članka 66. Poslovnika o radu Gradskog vijeća Grada Makarske predsjednica Gradskog vijeća Grada Makarske je otvorila sat predviđen za vijećnička pitanja.

**Vijećnik Frane Filipeti,** postavlja pitanja:

1. Kada će se ukloniti nelegalni objekt sa Sv. Petra?
2. Ovih dana smo svi svjedoci da se kroz medije provlači Turistička zajednica, nažalost i ovaj put u negativnom kontekstu. Hoćete li nam gradonačelniče molim vas objasnit šta se to doli događa?

**Gradonačelnik Grada Makarske Zoran Paunović,** odgovara na postavljena pitanja:

1. Pretpostavljam da mislite o nelegalnom objektu od gospodina Prgometa. Pa on je uklonjen danas, danas će biti uklonjen tako da evo to je odgovor a vaše pitanje.
2. Drugo pitanje vezano za Turističku zajednicu. Ne bih tu pretjerano puno komentirao. Ono što ste čitali u medijima to je istina, dakle MUP je ušao i analizira poslovanje Turističke zajednice a ne bih htio to zbog istrage komentirati. Ministarstvo turizma je također potvrdilo da provodi svoju redovnu kontrolu. Pričekat ćemo nalaz i jednih i drugih.

**Vijećnika Jakša Jurasović,** postavlja pitanje:

1. Imam samo jedno pitanje za našu dogradonačelnicu. Kakvi su vaši dojmovi sa komunalnim službama ovoga grada koje su ovu sezonu samostalno čistile sve i postoje li kakvi planovi za budućnost?

**Zamjenica gradonačelnika Grada Makarske Antonia Radić Brkan,** odgovara na postavljeno pitanje:

1. Pa evo ovu sezonu smo vidjeli kapacitet, način i organizaciju rada naših komunalnih službi. Taj sistem ne funkcionira i u principu pripremamo optimalniji i bolji rad za sljedeću godinu.

**Vijećnica Tina Međurečan,** postavlja pitanja:

1. Evo jedno pitanje za dogradonačelnicu. S obzirom da je sezona bila uspješna kako sa turističke tako i sa epidemiološke strane zanima nas i naše građane zašto je donesena odluka da se stara upravna zgrada koristi kao COVID prenoćište i isto tako prostor na Trgu Hrpine kao COVID ambulanta?
2. Tokom kampanje najavljena je ta nekakva participativna buđetiranja, možete li nam reći da li je projekt krenio u realizaciju?

**Zamjenica gradonačelnika Grada Makarske Antonia Radić Brkan,** odgovara na postavljena pitanja:

1. Što se tiče turističke sezone svi znate da smo preuzeli u biti u špici sezone i da smo zatekli nespremnu sezonu. Ono što je možda bitno za istaknuti te aktivnosti koje jesmo poduzeli u vrlo kratkom roku jer čim smo došli u Grad dobili smo kritike Ministarstva turizma i Hrvatske turističke zajednice i Ureda Hrvatske turističke zajednice u Europi koji su prozvali Makarsku kao neodgovornu destinaciju gdje gosti u biti nemaju lokaciju za pravovremeno testiranje. Znamo da je to već bio šesti mjesec, znači u gradu je bilo negdje oko 5 000 gostiju i s obzirom na ono što nam je ostalo a to je bila totalna neorganizacija i nebriga za građane i sigurnost mi smo u vrlo kratkom roku donijeli odluku i prostor Hrpine koji je bio prazan od trećeg mjeseca smo stavili odmah u funkciju s obzirom da su mjere stvarno bile hitne. U biti mi smo sedmog došli petnaestog smo u gradu imali mogućnost sedam dana tjedno od 8 do 22 testiranja. Znači smatram da smo tu donijeli jednu iznimno odgovornu odluku a prostor Hrpine je bio slobodan od trećeg mjeseca. Znači tu je pitanje zašto već prije nije raspisan natječaj. Što se tiče prostora na samom Sportskom centru ista je situacija, dobili smo smjernice od Stožera da bi bilo potrebno osigurati nekakvo prenoćište za turiste. Dogovorili smo se sa Stožerom da je prostor prihvatljiv, da ima poseban ulaz i da u biti ne ometa rad ni Parka prirode koji je samostalan objekt niti Turističke zajednice i tamo smo osigurali smještaj tj. prenoćište. Taj prostor je isto bio slobodan od prvog mjeseca pa se tu opet postavlja pitanje zašto ranije nije stavljen u natječaj, čak je i gospodin Brkan, koji evo nažalost nema ga tu ali neću puno u principu pričati kako ga nema nije baš u redu, je postavio i pismeno pitanje nama zašto i na koji način smo tu postupili i u principu tražio je pisani odgovor. Radi se o tome da smo mi postupali po pravilima i raspisali natječaj odmah prvi dan kad smo došli poduzetnik koji bi krenuo u biti u projekt iznajmljivanja ne bi potpisa ugovor prije prvog sedmog i sada je tu pitanje kakav je to uopće poduzetnik i tko bi se bavio na profesionalan način iznajmljivanjem smještajnih kapaciteta kad dobije prostor prvog sedmog na upravljanje koji još naravno treba doradit. Znači činjenica je vrlo jasna prostor nije mogao bit u komercijalne svrhe to ljeto korišten od 01.06. kad smo mi došli a ovo ranije nije na nama da dajemo nekakve zaključke. na kraju krajeva tu u nekim dokumentima jesam pronašla da je i bivša vlast davala prostore u najam bez natječaja i bez honorara tj. bez naknade i u biti tu je malo više prostora. Neke podržavamo kao što je recimo imamo Veslački klub Biokovo koji je jednom prilikom dobio korištenje javne površine za obavljanje ugostiteljskih usluga besplatno, pa onda tu imamo Zmaj koji je isto tako dobio, imamo Udrugu Mike koji su dobili u Božićnom gradu besplatno na korištenje, imamo pedijatricu koja ima bez natječaja i bez naknade korištenje stana. Znači to su odluke koje podržavamo jer idu na korist građana i grada ili udruga koje mogu ostvariti neki viši cilj. Međutim ne smatramo da su potrebna dvostruka pravila jer ovo je bila viša sila zahvaljujući kojoj smo zaštitili sezonu. Ali možda ono što je zanimljivo da smo dok smo to tražili pronašli da je bivši gradonačelnik dao korištenje javne površine za postavljanje luna parka bez naknade dvije godine za redom i 2019. i 2018., znači pitanje je zašto se takve stvari daju bez naknade a ne zašto se daju stvari bez naknade tj. prostori koji su na dobrobit građana i svih naših turističkih iznajmljivača i onih koji žive od turističke sezone jer nam je prvenstveno cilj bio osigurati sigurnost i egzistenciju. Dakle to su bili primarni razlozi, čisti, i to su bile naše odluke koje su jasne i iza kojih stojimo i na kraju krajeva rezultat je pokazao ono što je a to jeda smo završili sezonu izvrsno.

**Predsjednica Gradskog vijeća Grada Makarske Gordana Muhtić,** je odgovorila:

Evo samo da napomenem prije nego sljedećem vijećniku dam riječ da ste na stolove dobili odgovor na nekoliko vijećničkih pitanja koja su bila zatražena da bude u pisanom obliku. Ako netko još nešto smatra da mu treba dodati možemo to još kasnije porazgovarati. U svakom slučaju tu na stolu su odgovori. Samo jedna rečenica 01.10. imamo više gostiju nego 15.08. prošle godine, to je dovoljno.

**Vijećnik Jurica Klarić,** postavlja pitanja:

1. Da li je sve u redu s marendama u osnovnim školama jer je na početku školske godine došla obavijest od škole da marende više nisu besplatne?
2. Kako napreduju radovi na groblju u Velikom Brdu i da li su kraju i hoće li se napraviti grobnice za urne kako je bilo planirano?

**Gradonačelnik Grada Makarske Zoran Paunović,** odgovara na postavljena pitanja:

1. Evo vaše prvo pitanje vezano za marende ono što je u ovome trenutku jedino važno je da su marende za djecu osigurane. Sve je u najkraćem mogućem roku iskomunicirano i sa školama i pripremljeno je u gradskoj upravi kako bi djeca koja imaju pravo na besplatnu marendu prema socijalnom kriteriju to pravo imali i u ovoj školskoj godini. Dakle nitko nije uskraćen niti je to ikad bilo upitno. Dosadašnji projekti su bili uspješni i slično vjerujem da će biti i u budućnosti. Čekamo početak novog financijskog razdoblja 2021.-2027. a ovo prijelazno razdoblje mislim da smo uspješno prebrodili bez obzira na neke objektivne prepreke koje smo stvarno imali.
2. Što se tiče vašeg drugog pitanja groblje u Velikom Brdu je u završnoj fazi. Pitali ste ovo vezano za urne, dakle ja sam dao nalog mislim da je to bilo prije možda mjesec, mjesec i pol dana da se četiri urne postave na groblje. Evo bilo je ono upitno hoće li, neće li, obzirom da na gradskom groblju u Makarskoj nije iskorišteno u potpunosti sve urne koje su napravljene, međutim za Veliko Brdo evo na inzistiranje ekipe iz Velikog Brda rekli smo ipak da se dozvoli 4 urne.

**Vijećnica Tina Međurečan,** komentar odgovora na postavljena pitanja:

1. Predsjednice zamjenica nije odgovorila na moje drugo pitanje pa ako ja mogu ponovit? Dakle drugo pitanje je bilo o participativnom buđetiranju da li je projekt krenio u realizaciju?

**Zamjenica gradonačelnika Grada Makarske Antonia Radić Brkan,** odgovara na postavljeno pitanje:

1. Participativno buđetiranje krenuo je projekt. Zove se „Pokreni se kvart po tvom“, odlične su reakcije za početak. Sad smo u fazi obilaženja kvartova i u principu prva faza je uspješno pokrenuta i stvarno smo sretni što je odaziv građana velik. Danas se družimo na Dugišu od 17.00 do 19.00 pa se nadam da ćemo do tad i završit sa sjednicom da možemo tamo.

**Vijećnica Marina Puharić,** postavlja pitanja:

1. Stalno se priča o transparentnosti ali građani mogu čak reći ne vole riječ tu transparentnost, želim da nam kažete što stvarno znači to za građane u praksi i što ste učinili po tom pitanju?
2. Što se tiče drugog pitanja u javnosti smo čuli o temi udžbenika za srednju školu pa nam recite zašto niste odobrili financiranje?

**Gradonačelnik Grada Makarske Zoran Paunović,** odgovara na postavljena pitanja:

1. Znači možda da krenemo od drugog pitanja vezano je za srednjoškolske udžbenike. Mislim da je to tema koju smo već iscrpili ranije. Stvar je vrlo jednostavna, dakle po meni je to bilo prazno predizborno obećanje HDZ-a. Građanima kojima je to najpotrebnije oni i dalje imaju prema postojećoj Odluci o socijalnoj skrbi Grada Makarske mogu ostvariti dakle i sufinanciranje po socijalnim kriterijima i isto tako temeljem drugih pravilnika imaju isto pravo i djeca branitelja. Ono što je prije bilo i navođeno da je ostavljena puna blagajna da je stanje na računu znatno, međutim ono što je možda zanemareno i što se nije komuniciralo a to je da su troškovi koji dolaze na naplatu puno veći. Na velikom broju projekata potrošeno je puno više nego što se proračunom predvidjelo. Primjerice samo ću izdvojit neke za Zadarsku umjesto 2.500.000,00 je bilo predviđeno u proračunu potrošeno je 3.800.000,00 to je 50% više, onaj dio kod Napoleonovog spomenika umjesto 600.000,00 koliko je bilo predviđeno u proračunu potrošeno je 1.200.000,00 to je dakle 100% više, za vrtić na Zelenki predviđeno je 18.000.000,00 međutim taj trošak po svemu sudeći iznosit će puno više bliže 30.000.000,00 i to sve dolazi na naplatu do kraja godine. Tako da evo to je možda odgovor na vaše drugo pitanje.
2. Vaše prvo pitanje je bilo vezano uz transparentnost. Transparentnost je znači jedan od četiri stupa koja smo mi komunicirali u našoj kampanji a ono što sada mogu trenutno evo nakon tri i nešto mjeseca nakon što smo na čelu Grada reći da stanje koje smo i način na koji se dosad upravljalo Gradom i imovinom Grada je zapravo u jednoj riječi najbolje rečeno nesavjesno. Mi smo preuzeli Grad bez digitalnih baza podataka, bez popisa imovine, to je sve raštrkano, to nema ništa na jednom mjestu, dakle nema niti cijena najmova, ne postoje ugovori, rok, istek, to nije ništa na jednome, sve je zbrkano. Dokumentacija se zapravo na neki način vodila dosta površno i nesavjesno. Ono što me zapravo još više žalosti u cijeloj toj priči što Grad ima zapravo program, ima zapravo sve te stvari s kojima on to može zapravo i ostvariti i onda mi nije bilo jasno u četiri godine iz kojeg razloga se jednostavno nije koristio program koji je već na raspolaganju koji se između ostalog i plaća iz gradske blagajne. Ono što ja mogu obećati je da ćemo mi Grad voditi potpuno transparentno, da ćemo uz pomoć softverskih paketa imati potpunu dostupnost tih informacija građanima i to će se ostvariti, to je doduše dugotrajan proces, isto kao što je i proces digitalizacije dugotrajan, ali radit ćemo to modul po modul i ja vjerujem da će građani vrlo brzo već vidjeti pomake po tom pitanju.

**Vijećnik Petar Kelvišer,** postavlja pitanja:

1. Prvo pitanje je vezano za prošlu sjednicu. Dakle na prošloj sjenici je usvojen prijedlog Odluke o izradi i dopuni Prostornog plana grada Makarske te prijdlog Odluke o provođenju postupka stavljanja izvan snage UPU Platno. Zanima me do kuda se stiglo u daljnjoj proceduri po obje točke vezano uz očitovanje javnopravnih tijela, pribavljanje stručnih rješenja i planiranja javne rasprave?
2. Drugo pitanje se odnosi na ovaj projekt participativnog buđetiranja koji eto znamo traje do 05. listopada, predviđa se predlaganje manjih komunalnih akcija od strane građana. Iz gradskog proračuna je izdvojeno 1.000.000,00 kuna, 100.000,00 za svaki mjesni odbor a preostalih 300.000,00 će se rasporediti proporcionalno veličini mjesnog odbora. Može li se zapravo ovaj projekt nazvati participativnim buđetiranjem ili tek testnom verzijom istog. Naime participativno buđetiranje podrazumijeva kreiranje cjelokupnog proračuna po mjeri građana gdje je svaki gradski odjel suglasan da će svoj dio proračuna krojiti prema potrebama građana. Zašto se prije pokretanja ovog projekta nije osigurala transparentnost proračuna s uvođenjem za to predviđene aplikacije? Koje će osobe u navedenim stručnim službama i prema kojem kriteriju evaluirati zaprimljene prijedloge? Ako se građane same potiče na uočavanje komunalnih problema i nedostataka što po tom pitanju rade za to zadužene gradske službe? Javne tribine po mjesnim odborima počinju, krajem listopada pred nama su izbori za nove mjesne odbore, hoće li novi članovi vijeća mjesnog odbora biti sposobni moderirati raspravu, evidentirati njezine zaključke i na koncu što se uopće može napraviti za 100.000,00 kuna u smislu saniranja devastiranih i za život opasnih javnih površina? Hoće li odluka stručnih službi ostaviti možda gorak okus kod građana čiji prijedlozi iz nekog razloga nisu prošli te dodatno pojačati sumnju u ispravan i pošten rad institucija?
3. Treće pitanje se odnosi na javne politike za mlade. Dakle ušli smo u novu školsku akademsku godinu, u tijeku su konačna usvajanja godišnjih planova, programa rada škola, školskih kurikuluma i razvojnih planova koji podrazumijevaju tijesnu suradnju škole i lokalne zajednice. U Isto vrijeme dvije Makarske srednje škole nastavljaju raditi u lošim uvjetima s nepromijenjenim istim obrazovnim programima bez dodatnih sadržaja i mogućnosti njihove realizacije. Sve više Makarskih osnovnoškolaca svoj nastavak školovanja traži u Splitu, Omišu, Kaštelima, gdje im se nude zvanja prilagođena tržištu rada uz puno bolje uvjete stjecanja znanja i vještina. Ova kategorija učenika i dalje ima problem sigurnog autobusnog prijevoza jer je Grad ponovno sklopio ugovor s tvrtkom Promet Makarska sklonoj proizvoljnom mijenjanju redoslijeda vožnje. Mladi u ovom gradu još uvijek nemaju svoj suradnički prostor, Savjet mladih ne postoji a razvijanje preventivnih programa za djecu i mlade spada u davnu prošlost ovog grada. s obzirom da ste u kampanji isticali izradu akcijskog plana za mlade zanima me kada će on ugledati svjetlo dana i hoće li siti biti kvalitetna podloga za provedbu svih segmenata javne politike za mlade kao što su obrazovanje, zapošljavanje, socijalna i zdravstvena zaštita te društvena, kulturna i politička participacija mladih?

**Predsjednica Gradskog vijeća Grada Makarske Gordana Muhtić,** daje upozorenje vijećnicima:

Molila bih vijećnika, sad nisam reagirala samo malo da se držite unutar vremena. Malo ste izašli ali čisto pitanja su važna pustila sam vas nije nikakav problem ali samo za ubuduće.

I još druga molba dijelu vijećnika da tijekom ovih vijećničkih pitanja dok kolege postavljaju pitanja i dok gradonačelnik i zamjenica odgovaraju se zaista suzdrže od rasprava međusobno u klupama, ometaju kolege, ometaju gradonačelnika i sve ovdje prisutne a mislim da se to i na radiju čuje kap šum pa onda mislim da bilo dobro da se ipak držimo pravila bontona.

**Gradonačelnik Grada Makarske Zoran Paunović,** odgovara na postavljena pitanja:

1. Hvala na pitanjima. Doduše dosta su duga i čitana, ja sad dosta toga nisam zapamtio, možda neka pitanja ćemo vam dat kasnije. Mislim tri minute čitate pitanja i očekujete, može li pitanje ubuduće bit onako u glavu o čemu se točno radi. Što se tiče prvog pitanja pitali ste pretpostavljam Prostorni plan i Platno. Dakle tu vam mogu reći da sve ide svojim tokom i kad budu materijali spremni javnost će bit pravovremeno obaviještena.
2. Drugo pitanje tu je dosta hipotetskih stvari. Participativno buđetiranje, reakcije javnosti su jako dobre, možda vam se to čini u početku da je to jako mali iznos novaca. Ja ne volim općenito odluke donosit na prečac. Kada donosim odluke volim prije toga napraviti nekakvo istraživanje. Ovo nije prvi put da jedan grad u Hrvatskoj provodi proces participativnog buđetiranja, mi smo drugi u Dalmaciji nakon Trogira i ovo je projekt koji će trajat sljedeće četiri godine. Znači ako je vama 1.000.000,00 kuna malo ja mislim da nije to malo da je to za ovaj nekakv pokusni period dobro, vidit ćemo kako će građani reagirati i u skladu tome možemo sljedeće godine zaista povećati buđet. To nije nikakvi problem ako se pokaže kao dobrim. Tako da ja mislim da je to dobar projekt, da bi ga trebali podržat, da bi ga i vi trebali uključit se maksimalno. Ako imate kakvih dodatnih savjeta, imate nekakvih drugačijih iskustava, mi smo otvoreni kao što smo otvoreni i za sve ostale građane.
3. I ovo vezano za treće pitanje to zaista mislim da bi trebale stručne službe Grada odgovorit, mislim da ste pitali za javni prijevoz za mlade, evo to možda ako možemo stručnim službama Grada pa da dobijete odgovor kasnije.

**Zamjenica gradonačelnika Grada Makarske Antonia Radić Brkan,** odgovara na postavljena pitanja:

1. Ja bih se samo nadovezala na ovo participativno. Mislim da stvarno trebamo gledat pozitivno na stvari. Znači projekt je pokrenut, odvojena su sredstva, građani reagiraju ali vi ste u svemu tome dobrome pronašli nešto što ne valja i pronašli nekakvu teoretsku rečenicu što znači participativno buđetiranje. Mi smo radili istraživanje kako se radi u Italiji, Francuskoj, Španjolskoj, ne samo u Trogiru i u Hrvatskoj i to je projekt, to je plan. Znači tako se donose poslovne odluke korak po korak. Ovo je način na koji mi upravljamo. Nakon četiri godine na kraju krajeva građani će sami odlučit jesmo li donili dobru odluku ili nismo ali definitivno smatramo da je 100.000,00 kuna plus ova razlika od 300.000,00 dovoljna za prvi korak da se građani upoznaju s projektom i da ono što smo rekli u kampanji nama je cilj poboljšati kvalitetu života ljudi. Vi kad šećete svojim kvartom vjerujem da male stvari utječu na tu kvalitetu a to je i pokazalo do sada po prijavama da to nisu projekti koji su megalomanski, da građani zaista žele dignut kvalitetu svoga života u svom kvartu. Eto to bi bilo ukratko to.
2. Ovo što se tiče za mlade u principu bilo je dosta izbornih obećanja. Mi smo tu četiri mjeseca dočekalo nas je svašta i mislim da nije realno da je svaki projekt prioritetan. Mladi jesu važni ali u prva četiri mjeseca su bili neki prioritetniji projekti i onda sad idemo sa jeseni i planiranjem, buđetiranjem, točno napravit analizu što možemo.

**Gradonačelnik Grada Makarske Zoran Paunović,** nadopuna odgovora:

1. Vezano za srednje škole. Srednje škole i zdravstvo to je bila prva tema razgovora sa županom Bobanom u roku dva tjedna nakon što smo došli na vlast već smo odradili taj sastanak. To je znači u nadležnosti županije, međutim mi ćemo i dalje pomagati srednje škole. Mislim da je u tijeku trenutno, prijavit ćemo vjerojatno srednju školu u suradnji s MAROM na proces energetske obnove. U srednju školu se nije ulagalo već ne godinama nego desetljećima se nije ulagalo i mislim da je to prioritet. Nama jesu i srednjoškolci i osnovnoškolci, sva djeca, su nam prioritet.

**Vijećnik Petar Kelvišer,** komentar odgovora:

1. Odgovor na prvo i treće pitanje želio bih dobit napismeno.
2. Na drugo pitanje samo ću kazat da je ovaj projekt u biti samo nastavak onog PR celofana koji ste počeli sa zazelenjivanjem Zelenke rušenjem bine a istovremeno niste voljni postavit drvored u Šibenskoj ulici. Isto tako ste nazvali ovo participativno buđetiranje nečim što nije, ja vas stvarno molim ako krenete s nekakvom testnom verzijom kažite to je testna verzija, da vi pokušavate ne nazvat nečim što zapravo nije. Završili su izbori pa vas molim da ono probate bit konstruktivni i da tražite nekakvu pomoć ako vam treba, vijećnici NLO-a su tu za pomoć. Mi smo dosad navikli odnosno iskustvo nam je da nas se ignorira pogotovo naše službene mailove.

**Vijećnica Ivana Miočević Franić,** postavlja pitanja:

1. Ja imam tri pitanja i sva tri su upućena gradonačelniku. Uvod u prvo pitanje moram navesti da sam 28. rujna, znači ovaj utorak poslala zahtjev za uvidom u građevinsku dozvolu i glavni projekt objekta na lokaciji Dugiš koji graniči sa Osejavom u Ulici Europske zajednice koji je u vlasništvu tvrtke BEK projekt d.o.o. zbog sumnje u nelegalnu gradnju. Zahtijevala sam i uvid u novi zahtjev za izmjenom građevinske dozvole radi usklađenja objekta sa novim planom ukoliko je isti podnesen od strane investitora. Nažalost nitko iz Upravnog odjela za prostorno uređenje i graditeljstvo mi nije još uvijek odgovorio ali je jedan od investitora putem posrednika predložio da se nađemo da mi objasni kako je taj projekt super. To mi govori da je investitor dobio informaciju iz gradskog upravnog ureda o mom zahtjevu a ja kao gradska vijećnica sam potpuna stavljena u drugi plan pa vas ovdje javno molim da preispitate rad gradskog upravnog odjela i istražite zašto informacije cure vani i izvan njega. Sporni objekt je dobio dozvolu i izgrađen je prema parametrima staroga Prostornog plana i prije usvajanja zadnjih Izmjena i dopuna od 10. srpnja prošle godine što znači da je investitor prekršio zakon a Grad Makarska je odbio postupiti iako je putem naših prijava bio upoznat s ovim prekršajem. Da sada ne ulazim u objašnjavanje parametara prethodnog i važećeg Prostornog plana želim istaknuti da je važeći Plan naštiman upravo prema ovom izgrađenom objektu jer je visina podignuta da bi objekt uz novu dozvolu bio usklađen sa važećim Prostornim planom. Ako investitor još uvijek nije ishodio izmjenu građevinske dozvole on je i dalje u prekršaju jer stvarno stanje na terenu ne odgovara izdanoj građevinskoj dozvoli. Znači pitanje je jeli investitoru tvrtki BEK izdana izmjena građevinske dozvole i s obzirom da ste ovaj predmet dobili u nasljedstvo i sada vi zastupate Grad zanima me što je Grad poduzeo po pitanju prijave koju smo kao Udruga Uzor uputili Gradu prošle godine i što namjeravate poduzeti po ovom pitanju?
2. S obzirom na prometni kolaps u protekloj sezoni radi loše prometne regulacije i kroničnog nedostatka parkinga zanima me kada planirate dati izraditi novu Prometnu studiju za naš grad? Planirate li izgradnju garaža u gradu? Na kojim lokacijama? I po kojem modelu financiranja?
3. I zadnje pitanje se tiče transparentnosti. Kolegica je već postavila pitanje na koje nije temeljito odgovoreno. Zanima me kada ćete uvesti transparentnost? U kojoj fazi je uvođenje? I nova informacija koju ste nam sada ovdje iznijeli gospodine gradonačelniče je da već postoji nekakav program koji ste naslijedili i da nas on košta pa mi molim vas odgovorite o kojem se programu radi i koliko košta?

**Predsjednica Gradskog vijeća Grada Makarske Gordana Muhtić,** odgovara vijećnici:

Evo ovako samo prije nego što nastavimo. Ja vas razumijem znam da želite svašta, međutim postavili ste daleko više od tri pitanja i prekoračili ste tri minute. Sad stvarate presedan u kojem će onda i svi ostali moći na jednaki način se ponašat što neću tolerirati. Ali dobro, to je pod broj jedan. Pod broj dva ako ste nezadovoljni ovim pitanjem, odgovaram za transparentnost, onda pretpostavljam da ćete dobiti sve ostalo u pisanom obliku osim ako gradonačelnik sad nešto ovdje nema na prvo. i samo bih vas jednu malu sitnicu zamolila da ubuduće ako ste baš tako samouvjereni da je nekakvo kazneno djelo napravljeno, malo mi je zbunjujuće jer ovo šta ste spominjali BEK to ste pisali javno pa sad zašto je taj investitor vama pristupio i na taj sporedni način što ja smatram perfidnim ali ne mora značiti da je došla vijest iz gradske uprave kad većina javnosti se odavno vi o toj temi govorite s punim pravom. A Prostorni plan sam ja glasala protiv toga tako da znam da je tad to bilo sve sporno.

**Gradonačelnik Grada Makarske Zoran Paunović,** odgovara na postavljena pitanja:

1. Evo ja bih samo htio reći vi ste rekli da ste uputili zahtjev 28.09. pa je to prije dva, tri dana i niste dobili odgovor, vjerojatno ćete dobiti odgovor u nekakvom zakonskom roku, pretpostavljam. Ovo što ste rekli to je istina, dakle mi smo naslijedili taj problem. Dozvole za BEK gradnju nisu izdane za vrijeme mog mandata niti je građeno za vrijeme mog mandata. Ja sam dao provjeriti legalnost istih i čim budemo imali točnu i pouzdanu informaciju ja ću izaći s time u javnost. Evo to je možda odgovor na vaše prvo pitanje.
2. Vaše drugo pitanje vezano je za promet. Što se tiče prometa to je problem koji je prisutan već jako, jako dugo. Mi smo i u kampanji komunicirali da se problem prometa ne može riješiti magičnim štapićem. Dakle nisam Harry Potter, ne možemo sa štapićem čarobnim rješavati stvari ali određeni pomaci su već napravljeni. Odradili smo razgovore sa dvije ili tri osobe koje su u fakultetskim krugovima i javnost će naravno pravovremeno bit, znači potrebno je napravit baš ozbiljnu Prometnu studiju na osnovu koje će se planirati cjelokupno prometno rješenje sljedećih 20-ak godina. Znači ti su sastanci tek inicijalno napravljeni, oni će se vidit u kojem će se smjeru dalje razvijat cijela priča, evo kažem u sljedeća dva do tri mjeseca ćemo pristupit tom problemu malo ozbiljnije. To je što se tiče drugog pitanja.
3. Treće pitanje transparentnost, dakle o tome sam već rekao u odgovoru na ovo prijašnje pitanje. Mi radimo, znači postoji program na kojem gradska uprava već dugo vremena radi, to je Libusoft. Libusoft ima nekoliko modula na osnovu kojih, primjerice salda-konti, knjigovodstvo već duže vremena radi na Libusoftu, dakle ono što je potrebno je samo proširit opseg suradnje sa istim dobavljačem i transparentnost se relativno brzo može postići, naravno u određenim fazama ne pottpuna transparentnost. Za potpunu transparentnost je potrebno nešto duže vremena a kažem mi smo započeli daljnje razgovore sa Libusoftom i opet kažem javnost će bit pravovremeno obaviještena o svim našim daljnjim potezima.

**Zamjenica gradonačelnika Grada Makarske Antonia Radić Brkan,** odgovara na postavljena pitanja:

1. Ja bih samo dodala vezano za Libusoft. Znači mi intenzivno zadnja tri mjeseca smo radili upravo na pokretanju tog programa na ubacivanju podataka, punjenje informacija i organizacije, jer on kao takav postoji u nekom svom bazičnom obliku a koristi se možda nekih 10% od onog što je kupljeno. Međutim već je dosta toga kupljeno ali se nije godinama koristilo. I na nama je sada zadnja tri mjeseca bilo upravo to i na tome jesmo upravo intenzivno radili na filanju podataka a sve što nam fali za potpunu transparentnost su paketi koje ćemo kupovat u sljedećem proračunskom razdoblju jer nema smisla sad naručivat prije nego što pripremimo proračun.
2. Što se tiče ovog dijela vezano za BEK projekt i Osejavu s obzirom da vi imate dovoljno informacija i dosta ste angažirani po tom pitanju mene a i javnost vjerojatno zanima po kojem planu je renomirani makarski arhitekt Miljenko Franić projektirao Grotu? Jer upravo se radi o tome gdje glavni projekt ima čitavu etažu više od idejnog projekta a isto tako kao što ono što ste vi naveli. Jer ako možemo o tome da nije izveden idejni projekt tj. tražene izmjene, imamo još takvih primjera pa ajmo onda pričat otvoreno a ne bit licemjerni. Ovdje se radi o Sv. Petru a ovdje o Osejavi, znači identična stvar glavni projekt je drukčiji od idejnog a nije rađena izmjena. Ne znamo što je na BEK-u ali ovo isto provjeravamo i istražujemo.

**Vijećnica Ivana Miočević Franić,** nadopuna pitanja i komentar odgovora:

1. Zahvaljujem na odgovoru gospodinu gradonačelniku. Zanima me nadopuna ovog mog drugog pitanja koje se ticalo Prometne studije. Naravno da Harry Potter neće riješiti problem prometa u Makarskoj. Započeli ste nekakve razgovore, kada planirate pokrenit izradu studije? To mi niste odgovorili. I niste mi odgovorili na pitanje vezano za izgradnju garaža u gradu, da li su u planu i kada? To je što se tiče drugog pitanja.
2. Što se tiče odgovora gospođi zamjenici. Pitanje možete postaviti mom suprugu, ja sam neovisna osoba sa vlastitim OIB-om i sa vlastitim zanimanjem i jako je bezobrazno što koristite gradsku vijećnicu i mimo svake procedure me na neki način šikanirate ali to neka služi vama na čast.

**Predsjednica Gradskog vijeća Grada Makarske Gordana Muhtić,** odgovara vijećnici:

Da li inzistirate još uvijek u pisanom obliku za transparentnost? Znači za transparentnost ne treba. Ovo drugo a s obzirom da ste postavili puno pitanja zaista neki moraju ić u pisanom obliku.

**Vijećnik Jakov Lovreta,** postavlja pitanja:

1. Zanimalo bi me kao i mnoge naše građane što se poduzima u smislu postavljanja i organizacije javnog prijevoza a koje je bilo jedna od stavki vašega predizbornog programa?
2. I drugo pitanje smatrate li nepostojanje Pauk službe problemom našeg grada? ako smatrate što poduzimate po pitanju rješenja tog problema?

**Gradonačelnik Grada Makarske Zoran Paunović,** odgovara na postavljena pitanja:

1. Što se tiče Pauk službe shvaćam da je to problem. Mi ćemo raspisati vrlo vjerojatno koncesiju. Za to je potrebno raspisati koncesiju ali i to će evo javnost bit pravovremeno obavještena. Potrebno je poštovati proceduru. Mislim da je uspostava Pauk službe u gradu Makarskoj dobro rješenje, međutim znamo kako je to završilo prošlih godina, dakle koncesionar koji se bio javio mislim da jedno vrijeme uopće nije bio obavljao službu, koliko me sjećanje služi.
2. Što se tiče vašeg drugog pitanja vezano uz javni prijevoz ja bih tu molio javnost da se strpi još malo. Mi radimo analize, ja ne želim donosit odluke stihijski. Javni prijevoz je inače usluga koja će naše građane jako puno koštati i mislim da bilo kakva ishitrena i brza odluka bi bila kontraproduktivna. Rijetki gradovi veličine Makarske imaju organiziran javni prijevoz. Mi doduše imamo potrebu za javnim prijevozom upravo radi Velikog Brda a taj testni period, evo vi ste pitali maloprije za testni period vezano za participativno buđetiranje, testni period će trajat godinu dana. Uvest ćemo ga jako brzo. Bit će osam do deset polazaka dnevno. Za prihvat i iskrcaj putnika koristit će se postojeća stajališta koja su obilježena vertikalnom i horizontalnom signalizacijom, to su tri u Velikom Brdu, jedan kraj Napoleonovog spomenika, stajalište kraj Tommya u Ulici Ante Starčevića, dva stajališta na rivi, kružni tok kod srednje škole te stajalište kraj pijace, Glazbene škole. Ali evo dajte još neko vrijeme mi ćemo u roku dva do tri tjedna izaći sa konkretnim rješenjima. Kažem ne bih htio, javni prijevoz je sam po sebi skupa usluga za naše građane. Gradovi veličine Makarske nemaju javni prijevoz, većina ih nema javni prijevoz, ali ponovno ponavljam Veliko Brdo je tu, postoji potreba. Ja bih napravio taj testni period otprilike koji bi trajao možda nešto manje od godinu dana. Statistički ćemo mjerit koliko će ljudi bit, koliko će ljudi ulazit u autobus i koliko je zapravo ljudima potreban taj javni prijevoz.

**Vijećnik Marko Raos,** postavlja pitanja:

1. Prvo pitanje za gradonačelnika odnosi se na Kuća Sunca. U doba mandata gospodina Brkana je rađena projektna dokumentacija od strane inženjera Rožića, mislim projekat je završen. Do kuda je došlo? Da li je izdata građevinska dozvola? Ako je izdata da li se ošlo dalje sa ponudama za izgradnju istog objekta ili još nije izdata građevinska dozvola?
2. Drugo pitanje. Vezat ću se na kolege iz Osejave a to je Prometna studija. Prometna studija je u izradi već ima tri i po godine, zato se čudim da ćete dat radit novu. Prema tome triba vratit papire malo natrag da se vidi do kuda je ta Prometna studija došla. Na moja pitanja u prošlom mandatu je već bila kod MUP-a, MUP je triba dat suglasnost i tu se nešto događalo. I u mandatu prošlome nije došla do javnog uvida. Prema tome sad da tražite ponovno, bez imena jutros ste rekli, znači niste uopće spomenuli stručna tijela koja bi to odradili a Prometna studija vjerojatno Grada Makarske leži negdje u MUP-u, u ovoj zgradi, itd.
3. Treće pitanje je denivelirano raskrižje na Dugišu. Glavni čvor i glavni problem grada Makarske je Dugiš i tu je rađena projektna dokumentacija od strane Hrvatskih cesta. Što znači da je projekat bio gotov, da je Grad dao suglasnost, osiguran je dio sredstava preko Hrvatskih cesta i ja bih molio odgovor do kuda je to došlo? Jer kad se to radi onda će i krug gradom bit puno jednostavniji, puno lakši, promet Split-Dubrovnik će ići u jednome nivou a grad Makarska-Vrgorac i ostali ide u drugom nivou. Eto toliko.

**Gradonačelnik Grada Makarske Zoran Paunović,** odgovara na postavljena pitanja:

1. Evo odgovor na prvo pitanje. Kuća Sunca već dugo vremena stoji sa građevinskom dozvolom. Upravo nedavno na moj poticaj su napravljene kratke nekakve izmjene određenih elaborata koji su falili, koji su bili manjkavi i ja očekujem, mislim da je to kod referenta gospodina Ognjena Radića, ja očekujem da će se to u vrlo brzom roku riješiti, da će se izdati građevinska dozvola. To je jedan hvalevrijedan projekt, doduše Grad Makarska nema sredstva tako velika da bi se moglo to realizirat. U bivšem mandatu obećano je da će se to financirati iz Ministarstva iz sredstava EU fondova. Jedan takav regionalni centar bi zapravo bio izuzetno kvalitetno i dobro rješenje za sve osobe sa posebnim potrebama i to bi bio zapravo centar na razini cjelokupne županije kao vrlo kvalitetno rješenje, mi iza toga 100% stojimo i ja ću se truditi da to poguramo što prije.
2. Što se tiče drugog pitanja dakle Prometna studija, pa da mi smo tu morali dosta dokumenata tražiti. Gospodin Vranješ ima dosta dokumenata u svom uredu, nije bilo transparentno na samoj primopredaji napravljeno tako da mi nismo ni znali da je tri godine rađena Prometna studija. Ali prometna studija kako vi govorite, ja imam drugu viziju Prometne studije, govorimo i o prometu u mirovanju, govorimo i o prometu u pokretu, ja nisam siguran da je tom Prometnom studijom obuhvaćen i promet u mirovanju. Doduše nisam je vidio. Ja bih volio napraviti baš kvalitetnu priču da smo mirni sljedećih 20 godina da znamo u kojem smjeru grad treba ići strateški. Evo to je možda odgovor. Mi jesmo kažem pokrenuli razgovore sa određenim ljudima iz akademske zajednice, mislim da je potrebno da struka da svoj pravorijek. Ono što je napravljeno do sada naravno da se neće bacat ponovno novci na izradu jednog te istoga, ali mislim da je to više išlo u smjeru analize stanja, eventualno prometne regulacije postojećih cesta a kad se govori o Prometnoj studiji tu treba strateški razmišljat uklopiti i ostale studije i Turističku studiju i Studiju kako će izgledat upravljanje prostorom itd.
3. Vaše treće pitanje Dugiš, pretpostavljam da ste mislili denivelaciju rotora na Voliciji. To je isto tako hvalevrijedan projekt, mislim da je izbuđetirano na nekih 21.000.000,00 kuna. Taj projekt stoji u Ministarstvu prometa i gospodin Plenković mislim da je 2017. izjavio kako je to strateški projekt i kako se u to ide. Ne znam zašto se do sada nije krenulo, mislim da je potrebno lobirat. Dakle ja mogu tu lobirat ali evo ja apeliram i na vas i na sve vijećnike idemo se uključit, to je zaista rješenje koje će smanjiti prometne gužve u gradu Makarskoj i to je izuzetno bitno. To se financira direktno od Hrvatskih cesta, dakle ne ide na buđet Grada Makarske. To je strateški projekt koji su Hrvatske ceste u Zagrebu uzele pod sebe, kažem samo mislim da je stalo na lobiranju.

**Predsjednica Gradskog vijeća Grada Makarske Gordana Muhtić,** odgovara na postavljeno pitanje:

1. Samo da dodam za Kuću Sunca zapravo smo mi sredstva na natječaju dobili ali nedostaju sredstva, alokacija sredstava nije povećana. Dakle još uvijek to financiranje nije moguće. To znamo jer smo pričali i u proteklom mandatu o tome, dakle čekamo povećanje alokacije sredstava za uopće financiranje toga iz državnog proračuna i fondova.

**Vijećnik Marko Raos,** komentar odgovora:

1. Za Kuću sunca su odobrena sredstva 11.700.000,00 kuna samo ih je trebalo na vrime sad povuć. Kontakt je bio već između Grada i ministarstva i 11.700.000,00 a Grad je samo trebao dati jednu minimalnu razliku.
2. Za raskrižje Dugiš gore, denivelaciono, nije samo stvar Hrvatskih cesta izrada projektne dokumentacije nego je stvar i plana koji je na snazi Volicija 2. Taj plan je u suprotnosti od projektne dokumentacije. Što znači kad dođu Hrvatske ceste ovdje i podnesu zahtjev za to Ognjen Radić ili nova pročelnica će ga odbit. Zašto? Zato što Volicija je na snazi koja ne regulira takvu projektnu dokumentaciju. Prema tome triba sagledat plan, pročelnica predložit Odluku o izmjeni i dopuni Volicija 2 da bi se mogla izdat građevinska dozvola, shvaćate. A ja ovo što se tiče pomoći, uvik triba pomoći, grad je naš nije grad tuđi shvaćate.

**Predsjednica Gradskog vijeća Grada Makarske Gordana Muhtić,** odgovara na komentar:

1. Kolega Raos niste rekli neistinu mi smo prošli ali nedostatak je sredstava na državnoj razini. To je to, povećanje alokacije podrazumijeva da se dodatno osiguraju sredstva. Znači mi smo bili na listi niže i zbog toga smo sada, potrošila su se sredstva i sad se čeka povećanje te alokacije da bi se projekt nastavio. Dakle apsolutno ništa nije u našim rukama, čekamo državu da tu prenese dio sredstava, možda ovo sad šta su dobili iz Europske unije, ovih 6.000.000.000,00 možda bude nešto tu povećano iz tog Fonda socijalnog pa da će biti osigurana sredstva. Kuću Sunca svi čekamo.

**Gradonačelnik Grada Makarske Zoran Paunović,** nadopuna odgovora:

1. Htio sam to dodat ali evo vi ste me nadopunili za Kuću Sunca, dakle činjenica je da smo bili zapravo ispod crte, projekt je prošao ispod crte smo, potrošila su se sredstva i sad se čeka realokaciju novih sredstava. Ja vjerujem da će to uskoro bit napravljeno. S naše strane je jedino, govorim sa strane Grada osim onoga dijela nadopune do 100% financiranja na nama je da što prije ubrzamo dokumentaciju da donese građevinsku dozvolu i da se krene u izradu.

**Vijećnik Joze Vranješ,** postavlja pitanja:

1. Ja za gradonačelnika imam tri pitanja. Prvo pitanje proizašlo je iz odgovora gradonačelnika nekome od vijećnika gdje smo navikli na plakanje gradonačelnika da nema sredstava u gradskom proračunu iako je naslijedio 33.000.000,00 kuna a kad sam ja bio u gradskoj upravi zatekli smo stanje u blagajni od 270.000,00 kuna. Nadalje gradonačelnik je ovdje na Gradskom vijeću iznio laž. Želim točno objašnjenje od projekata Zadarske ulice, Napoleonovog spomenika, vrtića na Zelenci, šta je od tih projekata plaćeno izvan ugovorenih iznosa? Dakle tu nije bilo nikakvih dodatnih troškova na tim projektima od onih koji su ugovoreni. Dakle za Zadarsku ulicu tu smo imali jedan ugovor, zajedničku javnu nabavu sa Vodovodom Makarska, iznos izvedenih radova je bio manji od ugovorenog iznosa, dakle lažete, ne govorite istinu. Napoleonov spomenik tu smo imali dva ugovora s tim da je 1.200.000,00 kuna osiguran bespovratno preko natječaja Ministarstva unutarnjih poslova. Za vrtić Zelenka je proveden natječaj ukupne vrijednosti oko 13.500.000,00 kuna plus PDV, to je projekt koji je u izgradnji. Ja želim točno u lipu da se ovdje kaže da li je bilo šta za ove projekte plaćeno van ugovorenih iznosa, sve ostalo je laž i može vas bit sramota gradonačelniče.
2. Moje sljedeće pitanje je vezano za vrtić Zelenka. Dakle imamo potpisan ugovor, ne znam je li postoji zahtjev izvođača za produženjem roka, dinamika na gradilištu je takva da jednostavno nije moguće da izvođač ispoštuje ugovor koji je negdje u drugoj polovici dvanaestog mjeseca vrtić treba bit završen bez opremanja. Dakle svi građevinski i zanatski radovi bez opremanja ukupne vrijednosti 18.000.000,00 kuna bez PDV-a.
3. Treće moje pitanje je dakle vi ste ovdje odgovorili, mada na ovom odgovoru nema ni potpisa, ni službenog znaka Grada Makarske pa ne znam uopće tko gas je sastavio. A moje pitanje je vezano za najam gradskih poslovnih prostora koje ste dali protuzakonito, bez natječaja i besplatno poliklinici Meditum da rade testove na korona virus. Svaki test poliklinika je naplatila 150,00 kuna. U Makarskoj je do 15.09. ostvareno 180.000 turističkih dolazaka, ako ih se pola testiralo u poliklinici Meditum to je 13.500.000,00 kuna. Ako ih se četvrtina testiralo to je 6.750.000,00 kuna. Dakle ovdje se radi o stjecanju protupravne imovinske koristi u milijunima kuna za koje poliklinika Meditum nije

**Predsjednica Gradskog vijeća Grada Makarske Gordana Muhtić,** prekida i upozorava:

Pitanje?

**Vijećnik Joze Vranješ,** nastavlja postavljanje pitanja:

sukladno Zakonu o najmu poslovnih prostora platila zakupninu. Moje pitanje je da ugovor nije sklopljen sukladno

**Predsjednica Gradskog vijeća Grada Makarske Gordana Muhtić,** prekida i upozorava:

Kolega pitanje, pitanje kolega? Minutu i pol govorite duže od dozvoljenog?

**Vijećnik Joze Vranješ,** nastavlja postavljanje pitanja:

Da ugovor nije sklopljen sukladno Zakonu o zakupu poslovnih prostora kojih je vlasnik jedinica lokalne samouprave. Ja vas izravno pitam je li se ondje poštivao zakon , jer zakon kaže da je to moguće ukoliko se poslovni prostor daje prilikom održavanja sajmova, priredbi

**Predsjednica Gradskog vijeća Grada Makarske Gordana Muhtić,** prekida i upozorava:

Kolega završili ste.

**Vijećnik Joze Vranješ,** nastavlja postavljanje pitanja:

Je li to bila priredba?

**Predsjednica Gradskog vijeća Grada Makarske Gordana Muhtić,** prekida i upozorava:

Pravila bontona nalažu da se držite propisanog vremena i na koncu to vam i Poslovnik kaže. Molim vas kolega nemojte se spuštati na razinu da se moramo prepirati o tome koliko govorite. Vi ste jedan od iznimnih vijećnika koji svaki put ima potrebu govoriti znatno duže. Ne znam je li to mislite zato što ste toliko važni ili koji je razlog u tome. Vaše pitanje cijenim ali molim vas da se držite propisanog vremena. Ako ste nezadovoljni ovim odgovorom, dobili ste ga sad napismeno, gradonačelnik ako smatra da će još nešto potrebno će vam dodati ali u svakom slučaju molim vas držite se Poslovnika.

**Vijećnik Joze Vranješ,** odgovara na upozorenje:

Ne mislim da sam važan nego govorim istinu. Pitali ste me.

**Predsjednica Gradskog vijeća Grada Makarske Gordana Muhtić,** odgovara:

Nemate sad pravo odgovarati meni. To su retorička pitanja a inače pitanja su tko, što, gdje, kada, zašto.

**Gradonačelnik Grada Makarske Zoran Paunović,** odgovara na postavljena pitanja:

1. Evo prvo pitanje ja bih zapravo tu ako ste tražili stvarno u lipu i detaljno možda najbolje da vam onda naša financijska služba pripremi cjelokupno izvješće i dobit ćete to onda službeno do sljedećeg Gradskog vijeća. Međutim ovdje je bitno reći način, dakle modus operandi kako ste vi prije funkcionirali, na koji način ste, da građani znaju, koliko smo mi naišli narudžbenica, koliko je bilo usmenih stvari. Dakle vi imate e-račun u kojem piše usmeno naručio pročelnik Vranješ, zamjenik, takve nekakve recimo stvari. Evo o tome se radi na taj način ste vi funkcionirali, na taj način ste vi, evo vam recimo narudžbenica piše

**Vijećnik Joze Vranješ,** prekida odgovor:

To je laž.

**Gradonačelnik Grada Makarske Zoran Paunović,** nastavlja odgovarat:

Narudžbenica Konzalting inženjering, evo ja sad gledam dječji vrtić Zelenka usmeno.

**Vijećnik Joze Vranješ,** upit:

Šta je usmeno?

**Gradonačelnik Grada Makarske Zoran Paunović,** odgovara:

Narudžbenica.

**Predsjednica Gradskog vijeća Grada Makarske Gordana Muhtić,** prekida i upozorava:

Kolega Vranješ molim vas.

**Gradonačelnik Grada Makarske Zoran Paunović,** nastavlja odgovarat:

Narudžbenica usmeno, o tome se govori na koji način vi to radite.

**Vijećnik Joze Vranješ,** komentar:

Lažete to nije istina.

**Gradonačelnik Grada Makarske Zoran Paunović,** odgovara na komentar:

Kako lažem, evo dokument ispred mene, možete ga dobit poslije.

**Vijećnik Joze Vranješ,** komentar:

To nije istina.

**Predsjednica Gradskog vijeća Grada Makarske Gordana Muhtić,** prekida i upozorava:

Kolega Vranješ nemate više pravo govora na ovo rekli ste vaše mišljenje, smatrate da ostali ovdje trenutno gradonačelnik i zamjenica lažu. Čuli su vas svi, čuju vas i bez mikrofona jer se derete, dakle to je još jedan element a sad pustite gradonačelnika da vam odgovori što ima reći na vaša pitanja.

**Gradonačelnik Grada Makarske Zoran Paunović,** nastavlja odgovarat:

Možda onda najbolje da smirimo tenzije, da ipak je ovo visoki dom ja bih rekao, da gradski vijećnici da predstavljamo grad Makarsku, najbolje da vama odgovorimo pismeno na sva tri pitanja tako da ćete dobiti onda odgovor u pisanom obliku detaljnom da ne povisujemo tonove.

**Predsjednica Gradskog vijeća Grada Makarske Gordana Muhtić,** komentar:

Zahvaljujem gradonačelniku na smirivanju tenzija. Ne možete više, dobit ćete odgovor u pismenom obliku. Potpuno je jasno jer se čulo i bez mikrofona da gradonačelnik rekli ste da laže i da ste nezadovoljni to se čulo, ne treba vam ponovno riječ.

**Vijećnik Stjepan Zelić**, postavlja pitanja:

Evo imam dva pitanja budući je kolegica Franić Miočević već postavila već jedno pitanje koje je bilo slično mom pitanju tako da ću bit malo kraći.

1. Kako se misli rješit problem parkirališnih mjesta na Zelenci, Dugišu i drugim dijelovima grada obzirom da smo svjedoci da se Makarska i dalje razvija?
2. Iz godine u godinu od Vijeća do Vijeća postavlja se pitanje žičare. Zanima me koji je stav gradskih vlasti po ovoj temi i ukoliko je pozitivan što se radi po tom pitanju?

**Gradonačelnik Grada Makarske Zoran Paunović,** odgovara na postavljeno pitanje:

1. Pa da već je nešto razgovarano i odgovarano vezano za druga vijećnička pitanja. Vjerujem da niste mislili na zgrade koje se rade i koje će se graditi, one su Prostornim planom već je propisano 1.5 parkirališnih mjesta po stambenoj jedinici i to je odavno na snazi. Međutim tu je problem zgrada koje su građene prije 20-30 godina i za koje takvi uvjeti nisu bili propisani. Takve su stambene zgrade na Istoku, takve su zgrade također ili kuće na Zelenki koje su maksimalno iskoristile svoje parcele unatoč zapravo i velikom broju apartmana za iznajmljivanje i to je zaista ozbiljan problem. A ponovit ću ovdje ono što smo rekli odgovore bi trebali dobiti kroz Prometnu studiju koju će izradit stručnjaci. Dakle radi se o dugoročnom problemu i rješenje tog problema ne može se donijeti u roku par mjeseci i rješenje tog problema ćemo rješavati kroz duže vrijeme.

**Zamjenica gradonačelnika Grada Makarske Antonia Radić Brkan,** odgovara na postavljeno pitanje:

1. Pa evo što se tiče projekta Žičare u prva tri mjeseca definitivno nije bio prioritetan obzirom da smo po preuzimanju vlasti zakoračili u srce sezone. digli smo stupanj sigurnosti koji uopće nije postojao na noge, što se sad vode ove polemike oko svega toga. Koliko god vi mislite da se sezona sama od sebe dogodila i bila uspješna i da je Makarska doživljena kao sigurna destinacija onako sama od sebe, to se nije dogodilo. Puno je tu rada i truda uloženo i u sezonu i u osiguravanje sezone i našim građanima pomoći oko toga kojima je turizam primarni izvor prihoda. Znači žičara će doći na red kad bude vrijeme. Kako ste i sami rekli čekala je 30 godina a i mislim da još malo strpljenja neće ubit projekt.

**Vijećnik Marko Ožić-Bebek,** postavlja pitanja:

1. Kaže odavno je već raspisan natječaj za pročelnika Odjela za proračun i financije. Pitanje je da li je izabrana komisija ili povjerenstvo koje će ocijeniti kandidate? Tko je u komisiji i tko su kandidati? I da li će u komisiji biti ljudi koji se razumiju u taj posao, kojima je to struka ili će bit netko tko nema s tom strukom baš puno dodirnih točaka?
2. Cro race je dobra sportska i marketinška manifestacija, međutim u ovogodišnjem gradskom proračunu kao i u proračunu Turističke zajednice nisu predviđena financijska sredstva za nju. Pitanje da li je Cro race proizveo financijske obaveze Grada ili Turističke zajednice? Ako jeste kolike su i kako i iz čega ćete ih platiti?
3. Moje treće pitanje. Formirat ću ga kao pitanje iako je to više savjet. Do kada ćete davati polu informacije pa da vas onda dogradonačelnica mora dopunjavati i ispravljati jer evo danas smo odmah na početku imali to. Nije isto kad tvrdite da netko ima program ili kad će ih dokupiti. Znači vi ste svojom izjavom tvrdili da je Grad imao programe za transparentnost ali da ih nije koristio i onda je morala dogradonačelnica intervenirati i reći da dio je bio ali da se dio morao dokupiti. Prema tome nemojte polu informacije nego precizne točne informacije dajte. Pitanje je do kada ćete tako?

**Predsjednica Gradskog vijeća Grada Makarske Gordana Muhtić,** odgovara:

Koliko sam ja odgovor shvatila, a slušala sam tu sa vama, prvo je bilo da imamo program Libusoft a da je potrebno dokupiti još dijelove programa, odnosno aplikacije. Dakle to je spojeno, zato su tu oboje. Nekad je bio jedan gradonačelnik i dva zamjenika a sada je to spalo na pleća njih dvoje. Hvala, u svakom slučaju dobronamjerne savjete u svakom slučaju osobno ću poslušat, a to ću savjetovat i njima.

**Gradonačelnik Grada Makarske Zoran Paunović,** odgovara na postavljena pitanja:

1. Evo znači što se tiče prvog pitanja vezano za pročelnika ili pročelnicu za financije. Natječaj je raspisan, komisija još službeno nije potpisana niti formirana ali bit će uskoro tokom sljedećeg tjedna i ja vjerujem da ćemo onda mislim sukladno proceduri koja ide uskoro dobiti novog pročelnika ili pročelnicu za financije. Oni će otvoriti sve prijave koje su pristigle, javnost će opet kažem pravovremeno bit obaviještena o tome. Pa evo nije još komisija definirana ali bit će definirana uskoro.
2. Cro race pitali ste kakva je obaveza Grada? obaveza Grada nije bila buđetirana cijela priča tako da grad nije isfinancirao tu priču. Mislim da je to dobra, ne znam složit ćemo se da je to zaista odlična i promocija grada. mi smo razgovarali s ljudima koji su došli tu, mislim prošle godine nije bilo, 2019. je bilo i utrošeno je dosta sredstava i od strane Grada i od Turističke zajednice. Oni su ove godine pokušali zatvorit financijsku konstrukciju sa minimalnim uplatama, čak mislim da su bili u gubitku ali činjenica je da žele i da su zaista profesionalci, žele da taj projekt ide dalje. Mi ih zapravo u ovome trenutku podržavamo u tome, mislimo da je to dobra stvar, dobra stvar da završna etapa bude u Makarskoj. Mislim da su reakcije njihovih biciklista i ljudi i timova koji su oko svega toga kreću zaista fantastične, mi imamo tu prekrasnu prirodu, imamo prekrasno Biokovo i kad biciklisti voze tim područjem to su zapravo prekrasne slike koje obilaze cijeli svijet, to je atraktivno i njima.
3. Mislim Antonia i ja se nadopunjujemo otpočetka, tako da, mi ćemo se i dalje ako je to odgovor na vaše pitanje ili savjet, mi ćemo se i dalje nadopunjavat.

**Vijećnik Marko Ožić-Bebek,** komentar odgovora:

1. Nisam dobio odgovor da li je proizvelo financijske troškove i kako ćete, ako je, na koji način će se to zatvorit.

**Gradonačelnik Grada Makarske Zoran Paunović,** odgovara na komentar:

1. Proizvelo je određene financijske troškove, to je istina. Turistička zajednica će dio tih troškova pokriti a Grad neće. Troškovi koje je Grad imao više se tiču troškova koji su bili određeni pročelnici, određeno ljudstvo, određeni troškovi printanja, ti nekakvi manji uredski troškovi, oni idu na redovito poslovanje samoga Grada i to su zanemarivi iznosi za manifestaciju po meni kakva je Cro race.

**Vijećnik Miro Mucić,** postavlja pitanja:

Najprije nešto što je pitanje a nije pitanje a to je na koji način ste odredili redoslijed jer nije mi jasno ako sam ja prijavio, vi ste mi dopustili da prijavim naša četiri vijećnika, kako između ispada gospodin Zelić? Mi smo mogli bit na početku, na kraju ili bilo šta ali nije mi jasno na koji ste način redoslijed određivali. To je pitanje ali nije pitanje.

1. Gradonačelniče na prošloj ste sjednici Gradskog vijeća na upit, odnosno amandman gospođe Ivane Franić o dodjeli pomoći roditeljima djece koja nisu upisana u vrtić u iznosu 1.700,00 kuna odgovorili potvrdno i ovaj prihvatili ste taj amandman znajući kako ćete ga „riješiti“. Bojim se da ste našli čarobni štapić tako da ste upisom sve djece u vrtić uspjeli izbjeći navedeno plaćanje istovremeno kršeći pedagoške standarde i riješili ste tako što ste cijelu priču, odnosno prebacili odgovornost i priču na dječji vrtić. Bojim se da to nije baš po zakonu. Isto tako ste 1.000,00 kuna, ono u proračunu što smo već spominjali, famoznih je li pomoći roditeljima, srednjoškolaca itd. Di ćete sa tim parama koje ostaju u socijali?
2. Do kada će trajati situacija u Turističkoj zajednici i kada će se izabrati direktor s obzirom da sada treba dogovarati sezonu sljedeću dvadestdrugu?
3. Što imate u planu od izgradnje infrastrukturalnih i komunalnih objekata u sljedećem razdoblju?

**Gradonačelnik Grada Makarske Zoran Paunović,** odgovara na postavljena pitanja:

1. Naime što se tiče povećanja grupa u vrtiću, vaše prvo pitanje, ovih 1.700,00 kuna, mi u tom trenutku nismo znali da ćemo upisati svu djecu. Posebnim zalaganjem ravnateljice vrtića, stručnih službi i gradske uprave uspjeli smo postići kompromis i uspjeli smo postići da određeni broj djece koji su bili na listi i zadovoljavali kriterije da se zapravo svi upišu što je po meni izniman uspjeh i ja sam očekivao da ćete mi vi čestitati na tome i meni i ravnateljici Židić i svim gradskim službama. Znači ako ćete povezivat i radit nekakvu paralelu sa prijašnjom gradskom vlasti ja mislim da su u određenim dijelovima prijašnjih godina grupe vrtićke bile puno veće nego što su to danas, puno više su se kršili ti nazovite ako vi kažete da se krše državni pedagoški standardi.
2. Što se tiče TZ-a mislim da sam tu sve rekao i javno sam komunicirao, ja očekujem da će se novi direktor Turističke zajednice birati početkom godine negdje u drugi mjesec

**Predsjednica Gradskog vijeća Grada Makarske Gordana Muhtić,** prekida i upozorava vijećnike na disciplinu:

Molim vas kolege Mucić i Vranješ nemojte pričati. Pa kako ćete ćuti odgovor i kako će itko od vijećnika ćuti odgovor. A molim vas evo pri kraju smo pitanja, pustite da odgovori dat ću vam nakon toga riječ ali nemojte između klupa, pa nismo u školi ono 1B i to sa ADHD-om. Ja upravljam sjednicom.

**Gradonačelnik Grada Makarske Zoran Paunović,** nastavlja odgovarat na postavljena pitanja:

Evo što se tiče Turističke zajednice samo da nastavim, tu ću vam pročitati Rješenje od strane Ministarstva turizma i sporta Republike Hrvatske gdje se Zoran Paunović kao predsjednik Turističke zajednice Grada Makarske upisuje u upisnik turističkih zajednica kao osoba ovlaštena za zastupanje Turističke zajednice Grada Makarske s danom 13. kolovoza 2021. godine pod upisnim brojem 22 do izbora novog direktora, odnosno direktorice, Turističke zajednice Grada Makarske. to je Rješenje koje je urudžbirano, koje je javno dostupno, na zahtjev, po zakonu imam šest mjeseci. Dakle kada smo zatekli Turističku zajednicu ona je bila u dubiozama, financijskim dubiozama, bili su ogromni dugovi. Mi smo odlučili ove godine povući „ručnu kočnicu“ i stopirati sve nekakve veće projekte i to se pokazalo ja mislim kao dobra odluka. Rezultati financijski će se na kraju zbrojiti i također će javnost biti pravovremeno obaviještena o tome.

1. Možete ponovit treće pitanje nisam ga dobro napisao, pa ako možete?

**Vijećnik Miro Mucić,** ponavlja pitanje:

1. Treće pitanje je bilo što planirate u sljedećem razdoblju od infrastrukturalnih komunalnih objekata raditi?

**Gradonačelnik Grada Makarske Zoran Paunović,** odgovara na postavljeno pitanje:

1. To će se možda najbolje vidit kroz izradu proračuna tako da evo možda bi to pitanje ostavio za sljedeću sjednicu Gradskog vijeća kad nam krene izglasavanje proračuna, tamo ćete imat detaljno cijeli popis.

**Vijećnik Miro Mucić,** komentar odgovora:

Nisam zadovoljan odgovorom ni na jedno pitanje.

1. Prvo pitanje pitao sam da li će preuzet odgovornost

**Predsjednica Gradskog vijeća Grada Makarske Gordana Muhtić,** prekida komentar:

Ne trebate ponavljat pitanje, znamo što ste pitali.

**Vijećnik Miro Mucić,** nastavlja komentar odgovora:

1. Nisam dobio odgovor znači da li su prekršeni pedagoški standardi? To je bilo konkretno pitanje.
2. Drugo pitanje je bilo konkretno vezano za Turističku zajednicu do kada će trajati situacija? Može li gospodin, je li gospodin gradonačelnik toliko sposoban, opet onaj magični Harry Potter, da radi ovdje i tamo i koliko vremena provodi u Turističkoj zajednici radeći taj posao i dokad će on bit obnašatelj te dužnosti? Bez obzira na Rješenje kada će se izabrati direktor? To mi nije odgovorio ni na drugo pitanje.
3. A isto tako ni na treće. Vidit će se kroz proračun.

**Predsjednica Gradskog vijeća Grada Makarske Gordana Muhtić,** odgovara na komentar:

Dakle nezadovoljni ste, vrlo jasno.

**Gradonačelnik Grada Makarske Zoran Paunović,** odgovara na komentar:

1. Kakao? Znači niste slušali, možete vratit ovu sjednicu, snimite pa je vratite nazad. Odgovorio sam vam da će natječaj biti početkom godine za izbor novog ravnatelja, odnosno direktora Turističke zajednice.

**Vijećnik Miro Mucić,** postavlja upit:

Početkom godine?

**Gradonačelnik Grada Makarske Zoran Paunović,** odgovara na upit:

Da početkom godine. Imam pravo na šest mjeseci po zakonu od kad sam preuzeo dužnost. Maloprije sam vam pročitao Rješenje u kojem piše da od 13. kolovoza 2021. godine preuzimam i osoba sam ovlaštena za zastupanje Turističke zajednice, znači šest mjeseci je moje pravo da budem osoba koja zastupa Turističku zajednicu.

**Predsjednica Gradskog vijeća Grada Makarske Gordana Muhtić,** odgovara na upit:

Eto ga sad smo ponovili. Ne sad više nemate pravo, sad vam je gradonačelnik ponovio što vas je zanimalo. Nije zadovoljan, gospodin Miro Mucić nije zadovoljan evo u eteru ponovljeno, nema brige svi su ćuli da ste nezadovoljni.

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 14 od 15 vijećnika kao i da je nastavak održavanja sjednice pravovaljan.

Nakon aktualnog sata, a u skladu s člankom 75. Poslovnika o radu Gradskog vijeća Grada Makarske, predsjednica Gradskog vijeća Grada Makarske je predložila sljedeći:

**Dnevni red**

1. Prijedlog Zapisnika s 2. sjednice Gradskog vijeća Grada Makarske održane 30. srpnja 2021. godine;
2. Prijedlog Poslovnika o radu Gradskog vijeća Grada Makarske;
3. Prijedlog Godišnjeg izvještaja o izvršenju Proračuna Grada Makarske za 2020. godinu;
4. Prijedlog Polugodišnjeg izvještaja o izvršenju Proračuna Grada Makarske za razdoblje siječanj-lipanj 2021. godine;
5. Prijedlog Odluke o proglašenju Ante Rožića počasnim građaninom grada Makarske (posthumno);
6. Prijedlog Odluke o rasporedu sredstava političkim strankama iz Proračuna Grada Makarske u 2021. godini;
7. Prijedlog Odluke o naknadi vijećnicima Gradskog vijeća Grada Makarske;
8. Prijedlog Odluke o raspisivanju izbora za članove vijeća mjesnih odbora Grada Makarske;
9. Prijedlog VII. Izmjene i dopune Odluke o socijalnoj skrbi Grada Makarske;
10. Prijedlog Odluke o osnivanju Lokalne akcijske grupe u ribarstvu „Bura“;
11. Prijedlog Odluke o prijedlogu za imenovanje promjenjivog člana Stručnog tijela za ocjenu ponuda za koncesiju na pomorskom dobru na području Grada Makarske;
12. Prijedlog Odluke o davanju na korištenje poslovnog prostora u vlasništvu Grada Makarske Javnoj ustanovi Makarska razvojna agencija – MARA;
13. Prijedlog Rješenja o razrješenju i imenovanju članova Vijeća za davanje koncesijskog odobrenja na pomorskom dobru na području Grada Makarske;
14. Prijedlog Zaključka o davanju suglasnosti na Izvješće o radu i Financijsko izvješće Javne ustanove Makarska razvojna agencija – MARA za 2020. godinu;
15. Prijedlog Zaključka o davanju suglasnosti na Godišnje izvješće o radu i Financijsko izvješće Gradske knjižnice Makarska za 2020. godinu;
16. Prijedlog Zaključka o davanju suglasnosti na Izvješće o radu i Financijsko izvješće Gradske galerije Antun Gojak za 2020. godinu;
17. Prijedlog Zaključka o davanju suglasnosti na Izvješće o radu i Financijsko izvješće Gradskog muzeja Makarska za 2020. godinu;

**Predsjednica Gradskog vijeća Gordana Muhtić** je predložila nadopunu dnevnog reda i uvrštavanje nove točke:

1. Prijedlog Zaključka o prijedlogu Odluke imenovanja mrtvozornika za područje grada Makarske

*Ovako predloženi dnevni red kojeg je sastavni dio i nadopuna točkom 18. je usvojen jednoglasno sa 14 (četrnaest) glasova ZA.*

1. **Prijedlog Zapisnika sa 2. sjednice Gradskog vijeća Grada Makarske održane 30. srpnja 2021. godine**

U raspravi je sudjelovao vijećnik **Miro Mucić** koji je kazao kako u zapisniku nije navedeno da je gospodin Jure Brkan pitao gradonačelnika kako je došao do suglasnosti Vijeća Turističke zajednice. **Predsjednica Gradskog vijeća Grada Makarske Gordana Muhtić** je odgovorila kako su tu točku u konačnici povukli s dnevnog reda prethodne sjednice i o istoj se shodno tome nije raspravljalo i to se ne unosi u zapisnik jer nije bilo rasprave o toj točki s obzirom da je točka povučena i tu nije ništa sporno.

U raspravi je sudjelovao **vijećnik Petar Kelvišer** koji je kazao kako je na petoj stranici zapisnika navedeno pitanje i mogućnost pisanog odgovora na pitanje pa je uz to naveden odgovor predsjednice Gradskog vijeća koji je glasio: „U pravilu ne, ali s obzirom da je gradonačelnik rekao da će vam izaći u susret i dati odgovor onda očekujem da će vam dati, da će to učinit sad ili u pisanom ili usmenom obliku to ostaje na njemu“, što je vrlo nejasno i nije definirano u zapisniku. Vijećnik je podsjetio da je gradonačelnik kimanjem glave potvrdio davanje pisanog odgovora što naravno na temelju zapisnika nije moguće zabilježiti ali je zapisničar to morao uočiti. Kazao je kako nije uvršteno u zapisnik i kako mu nije odgovoreno na navedeno pitanje. **Predstojnica Ureda gradonačelnika Lara Rakušić Ivanković** je odgovorila vezano za primjedbu da kimanje glavom nije zabilježeno u zapisniku kako se to neće bilježiti jer geste i mimike nisu dio koji će se stavljati u zapisnik Gradskog vijeća. Kazala je kako ono što se kaže u mikrofon i uđe u tonski zapis to može ući i u pisani zapisnik. Odgovorila je kako služba koja radi ovaj dio posla ne može prilikom izrade zapisnika tumačiti međusobne signale vijećnika i mišljenja koja nisu izrečena u raspravi.

**Vijećnica Ivana Miočević Franić** je kazala kako ima primjedbu na način vođenja zapisnika u dijelu rasprave vezano na točke dnevnog reda. Kazala je kako nemaju vremena preslušavati snimke od 10 sati ali bi molila zapisničare da ne zapisuju na dugo i široko ali je ovdje izostavljena svaka bit iz rasprave. Vijećnica je zamolila da se ova primjedba uzme u obzir.

**Predsjednica Gradskog vijeća Grada Makarske Gordana Muhtić** je odgovorila kako je ovo dugogodišnja praksa koja nije izmišljena i pala je s neba i nije u cilju nikome da bilo koji vijećnik bude uskraćen za svoj govor nego ima svoju drugu osnovu i zamolila predstojnicu Ureda gradonačelnika da pojasni navedeno. **Predstojnica Ureda gradonačelnika Lara Rakušić Ivanković** je odgovorila kako s obzirom da je zapisnik nešto što prati sjednicu od početka do kraja pa tako kako se mijenjaju konstelacije ovog Gradskog vijeća pa onda imate želju vijećnika da se prenosi od riječi do riječi, pa onda imate vijećnika koji želi da se iz nečega izvuče kontekst pa onda sutra kaže da to nije kontekst toga. Kazala je kako je unazad nekoliko godina, misli više od 10, uslijedila politika da se prati zapisnik Hrvatskog sabora. Rasprava o aktualnom satu se prenosi u cijelosti a rasprava o točkama se unosi samo o tome tko je sudjelovao i kako se glasovalo. Kazala je kako takav zapisnik odlazi onda i na nadležna tijela koja procjenjuju da li je procedura ispoštovana i tko je kako glasovao i kojom većinom ovisno kako to nalaže zakon za pojedine točke dnevnog reda. Predstojnica je kazala kako znači to nije nešto što je danas primijenjeno na ovom sazivu. Odgovorila je vijećnici kako tu u vijećnici ima ranijeg gradonačelnika i kako joj je žao što i drugi raniji gradonačelnici nisu tu koji znaju da je u nekadašnjim zapisnicima bio elaborat debeo kao Biblija i nakon toga se razmatralo jako dugo. Kazala je kako iz čisto praktičnog razloga, osobito sad kad se dobilo i tonski zapis, se išlo na primjenu kao što radi Hrvatski sabor, znači aktualni sat tj. vijećnička pitanja se iznose u cijelosti a ukoliko netko traži uistinu da se nešto unese upisat će se u zapisnik u toj formi. **Predsjednica Gradskog vijeća Grada Makarske Gordana Muhtić** je odgovorila kako je to dakle iznimka i kako je već Odbor za statutarno-pravna pitanja u više navrata o tome raspravljao i zapravo ovakav oblik i forma zapisnika je nešto što je od ranije ne samo dogovoreno već se može reći utvrđeno s obzirom da je tonski zapis sastavni dio zapisnika i on se čuva u arhivi i u originalu a ovi zapisnici se u pisanoj formi rade upravo ovako kako ste ih dobili. Kazala je kako mora priznati da je ovaj jedan od opširnijih i kako misli da ovaj zapisnik trenutno ima 33 stranice. Kazala je kako smatra da su ovim objašnjenjem razriješili ovu primjedbu.

S obzirom da više nije bilo prijavljenih za raspravu predsjednica Gradskog vijeća Grada Makarske je prijedlog Zapisnika sa 2. sjednice Gradskog vijeća Grada Makarske održane 30. srpnja 2021. godine bez izmjena stavila na glasovanje.

*Zapisnik sa 2. sjednice Gradskog vijeća Grada Makarske održane 30. srpnja 2021. godine je usvojen jednoglasno s 14 (četrnaest) glasova ZA.*

1. **Prijedlog Poslovnika o radu Gradskog vijeća Grada Makarske**

Uvodno obrazloženje prijedloga Poslovnika o radu Gradskog vijeća je dala **predsjednica Gradskog vijeća Grada Makarske Gordana Muhtić** ujedno i predsjednica Odbora za statutarno-pravna pitanja koja je kazala kako se Odbor za statutarno-pravna pitanja sastao dana 30. rujna 2021. godine i sukladno usvojenim mišljenjima na sjednici Odbora gradonačelnik Grada Makarske kao predlagatelj predlaže sljedeće amandmane na prijedlog Poslovnika o radu Gradskog vijeća Grada Makarske:

**AMANDMAN 1.**

U članku 14. predloženog Poslovnika o radu Gradskog vijeća nakon stavka 1. dodaje se stavak 2. koji glasi:

*„Međustranačko vijeće sastoji se od predsjednika klubova vijećnika i nositelja nezavisnih lista birača koje participiraju u Gradskom vijeću ako isti nisu članovi nijednog kluba vijećnika.“*

**AMANDMAN 2.**

U članku 15. predloženog Poslovnika o radu Gradskog vijeća u stavku 2. brišu se riječi:

„Vijećnici dostavljaju“

i zamjenjuju riječima:

„Međustranačko vijeće dostavlja“

**AMANDAMAN 3.**

Predloženi članak 22. mijenja se i glasi:

„Međustranačko vijeće prema potrebi saziva predsjednik Gradskog vijeća.“

**AMANDMAN 4.**

U članku 31. dodaje se novi stavak 5. koji glasi:

*„Nakon dostave pročišćenog teksta akta izrađenog od nadležnog upravnog tijela Odbor utvrđuje pročišćeni tekst akta.“*

**AMANDMAN 5.**

U članku 35. stavak 5. mijenja se i glasi:

*„Tri člana Odbora biraju se iz redova vijećnika koji između sebe biraju predsjednika, a preostala dva člana Odbora biraju se iz reda stručnjaka iz predmetnog područja.“*

U članku 36. stavak 4. mijenja se i glasi:

„ *Tri člana Odbora biraju se iz redova vijećnika koji između sebe biraju predsjednika, a preostala dva člana Odbora biraju se iz reda stručnjaka iz predmetnog područja.“*

U članku 37. stavak 3. mijenja se i glasi:

*„Tri člana Odbora biraju se iz redova vijećnika koji između sebe biraju predsjednika, a preostala dva člana Odbora biraju se iz reda stručnjaka iz predmetnog područja.“*

**AMANDMAN 6.**

U članku 62. stavku 3. riječi: „*šest vijećnika“,* zamjenjuju se riječima: *„pet vijećnika“.*

**AMANDMAN 7.**

U članku 67. stavku 2. brišu se riječi:

*„ Samo iz osobito opravdanih razloga ovaj rok se može skratiti o čemu odlučuje predsjednik Gradskog vijeća.“*

Stavak 3. u istom članku mijenja se i glasi:

*„Materijali za sjednicu vijećnicima se dostavljaju digitalnim putem najkasnije 5 dana prije održavanja sjednice, a vijećnicima su osigurana potrebna elektronička pomagala kako bi mogli pristupiti materijalima za sjednicu.“*

Nakon stavka 3. dodaje se novi stavak 4. koji glasi:

*„Samo iz osobito opravdanih razloga rokovi iz stavka 2. i 3. se mogu skratiti o čemu odlučuje predsjednik Gradskog vijeća.“*

Dosadašnji stavci 4. i 5. u neizmijenjenom obliku se zadržavaju i postaju stavci 5. i 6.

Iza stavka 6. dodaje se stavak 7. koji glasi:

*„Predloženi dnevni red zajedno s materijalom objavljuje se na službenoj stranici Grada Makarske“.*

**AMANDMAN 8.**

U članku 70. stavku 2. na kraju se dodaje rečenica koja glasi:

*„Predsjednik Gradskog vijeća prije početka postavljanja vijećničkih pitanja objavljuje popis vijećnika koji su se prijavili za postavljanje vijećničkih pitanja redoslijedom kako su se prijavili.“*

**AMANDMAN 9.**

Učlanku 83. stavku 5.riječi: „*šest vijećnika“,* zamjenjuju se riječima: *„pet vijećnika“.*

**AMANDMAN 10.**

U članku 86. stavak 4. mijenja se i glasi:

*„Za vijećnike koji su bili nazočni u vijećnici a koji na poziv predsjednika Gradskog vijeća da se putem elektroničkog uređaja prijave i potvrde prisustvo za glasovanje a to ne urade smatra se kao da su bili odsutni iz vijećnice prilikom glasovanja. Za vijećnike koji su bili nazočni u vijećnici i koji su na poziv predsjednika Gradskog vijeća prijavili i potvrdili prisustvo za glasovanje a potom nisu glasovali smatra se da su se suzdržali od glasovanja.“*

**AMANDMAN 11.**

Članak 96. mijenja se i glasi:

*„Predsjednik i/ili potpredsjednici Gradskog vijeća mogu dati ostavku. Dužnost im prestaje danom izbora novog predsjednika i/ili potpredsjednika Gradskog vijeća.“*

**Predsjednica Gradskog vijeća Grada Makarske Gordana Muhtić** je kazala kako su ovo amandmani predlagatelja koji postaju sastavni dio predloženog Poslovnika o radu Gradskog vijeća Grada Makarske.

U pojedinačnoj raspravi je sudjelovala **vijećnica Ivana Miočević Franić** a na izlaganje joj je odgovorila **predsjednica Gradskog vijeća Grada Makarske Gordana Muhtić.**

U ime Kluba vijećnika HDZ-a u raspravi je sudjelovao **vijećnik Miro Mucić** kojemu je na izlaganje iz rasprave odgovorila **predsjednica Gradskog vijeća Grada Makarske Gordana Muhtić.**

U ime Kluba vijećnika SDP Makarska – Stjepan Zelić u raspravi je sudjelovala **predsjednica Gradskog vijeća Grada Makarske Gordana Muhtić**

U pojedinačnoj raspravi je sudjelovala **vijećnica Ivana Miočević Franić** koja je predložila sljedeći amandman:

**AMANDAMAN 1.**

U članku 70. alineja 3.

„Za postavljanje svakog pojedinog pitanja vijećniku se ostavlja vrijeme od 1,5 minute.“

Uz obrazloženje kako je jedna minuta kako je to predviđeno poslovnikom prekratko za pojedina pitanja, a ovo ne bi bilo pretjerano povećanje vremena.

**Vijećnik Marko Ožić-Bebek** je sudjelovao u pojedinačnoj raspravi i predložio da se u članku 76. predloženog Poslovnika o radu Gradskog vijeća Grada Makarske zadrži ručno glasovanje dizanjem ruku kao jedna tradicijska vrijednost ovoga Gradskog vijeća jer nije neophodno da bude elektroničko glasovanje.

**Vijećnik Petar Kelvišer** je sudjelovao u pojedinačnoj raspravi i predložio sljedeće amandmane:

**AMANDMAN 1.**

„Tražimo dopunu tj. izmjenu čl. 67. u smislu da se rok za dostavu pisanog poziva vijećnicima i digitalnih materijala produži s pet na deset dana.“

Uz obrazloženje kako je pet dana premalo za kvalitetnu pripremu za sjednicu.

**AMANDMAN 2.**

„Tražimo dopunu čl. 100. u kojem se uz tonski zapis sjednice doda i video snimanje sjednice.“

Uz obrazloženje da se to doda jer se sjednice snimaju ili da se prekine sa tom praksom.

**Vijećnik Joze Vranješ** je sudjelovao u pojedinačnoj raspravi i zatražio da mu se odgovori koliko će digitalizacija Gradskog vijeća koštati i koliko brzo će se ta investicija isplatiti. Vijećnik je zatražio da mu se odgovori točnim financijskim podacima.

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 11 od 15 vijećnika kao i da je nastavak održavanja sjednice pravovaljan.

Predsjednica Gradskog vijeća Grada Makarske je zamolila predlagatelja da se očituje o predloženim amandmanima vijećnika.

Kao predlagatelj **gradonačelnik Grada Makarske Zoran Paunović** ne prihvaća amandman **vijećnice Ivane Miočević Franić** uz obrazloženje kako smatra da je jedna minuta dovoljna za postaviti pitanje kvalitetno.

**Predsjednica Gradskog vijeća Grada Makarske Gordana Muhtić** je stavila na glasovanje predloženi amandman.

*Sa 1 (jednim) glasom ZA predloženi amandman nije usvojen.*

Kao predlagatelj **gradonačelnik Grada Makarske Zoran Paunović** ne prihvaća amandman 1. **vijećnika Petra Kelvišera** uz obrazloženje kako smatra da dosadašnji poslovnik to pitanje pravilno i dovoljno dobro razrađuje a navedene odredbe se ne mijenjaju.

**Predsjednica Gradskog vijeća Grada Makarske Gordana Muhtić** je stavila na glasovanje predloženi amandman.

*Sa 1 (jednim) glasom ZA predloženi amandman nije usvojen.*

Kao predlagatelj **gradonačelnik Grada Makarske Zoran Paunović** ne prihvaća amandman 2. **vijećnika Petra Kelvišera** uz obrazloženje kako video zapis sjednice nije službeni dio zapisnika i on se koristi za youtube kanal dok tonski zapis je službeni dio zapisnika i na taj način se koristi za potrebe arhive.

**Predsjednica Gradskog vijeća Grada Makarske Gordana Muhtić** je stavila na glasovanje predloženi amandman.

*Sa 1 (jednim) glasom ZA predloženi amandman nije usvojen.*

Predsjednica Gradskog vijeća Grada Makarske je prijedlog Poslovnika o radu Gradskog vijeća Grada Makarske kojeg su sastavni dio i amandmani predlagatelja stavila na glasovanje.

*Poslovnik o radu Gradskog vijeća Grada Makarske kojeg su sastavni dio i amandmani predlagatelja je usvojen s 8 (osam) glasova ZA, 1 (jednim) glasom PROTIV i 4 (četiri) SUZDRŽANA glasa.*

1. **Prijedlog Godišnjeg izvještaja o izvršenju Proračuna Grada Makarske za 2020. godinu**

Uvodno obrazloženje prijedlogaGodišnjeg izvještaja o izvršenju Proračuna Grada Makarske za 2020. godinu je dao **predsjednik Odbora za financije i proračun Jakov Lovreta.**

U ime Kluba vijećnika HDZ-a u raspravi je sudjelovao **vijećnik Joze Vranješ.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jakov Lovreta** kojemu je na izlaganje replicirao **vijećnik Joze Vranješ.** Vijećnik je odgovorio na repliku.

U pojedinačnoj raspravi su sudjelovali vijećnici **Miro Mucić** i **Joze Vranješ.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Godišnjeg izvještaja o izvršenju Proračuna Grada Makarske za 2020. godinu stavila na glasovanje.

*Godišnji izvještaj o izvršenju Proračuna Grada Makarske za 2020. godinu je usvojen jednoglasno sa 13 (trinaest) glasova ZA.*

1. **Prijedlog Polugodišnjeg izvještaja o izvršenju Proračuna Grada Makarske za razdoblje siječanj-lipanj 2021. godine**

Uvodno obrazloženje prijedlogaPolugodišnjeg izvještaja o izvršenju Proračuna Grada Makarske za razdoblje siječanj-lipanj 2021. godine je dao **predsjednik Odbora za financije i proračun Jakov Lovreta.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jakov Lovreta.**

U pojedinačnoj raspravi je sudjelovao **vijećnik Petar Kelvišer** kojemu je na izlaganje iz rasprave odgovorio **predsjednik Odbora za financije i proračun Jakov Lovreta.**

U pojedinačnoj raspravi su sudjelovali **vijećnik Miro Mucić** i **vijećnica** **Marina Puharić.**

**Vijećnik Joze Vranješ** je sudjelovao u pojedinačnoj raspravi a na izlaganje mu je replicirao **vijećnik Jakov Lovreta**. Vijećnik je odgovorio na repliku.

U pojedinačnoj raspravi je sudjelovao **vijećnik Marko Ožić-Bebek** kojemu je na izlaganje replicirala **predsjednica Gradskog vijeća Grada Makarske Gordana Muhtić.**

**Vijećnica Ivana Miočević Franić** je sudjelovala u pojedinačnoj raspravi a na izlaganje joj je odgovorila **predsjednica Gradskog vijeća Grada Makarske Gordana Muhtić. Vijećnica Ivana Miočević Franić** je nastavila raspravu a na izlaganje joj je odgovorio **gradonačelnik Grada Makarske Zoran Paunović.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Polugodišnjeg izvještaja o izvršenju Proračuna Grada Makarske za razdoblje siječanj-lipanj 2021. godine stavila na glasovanje.

*Polugodišnji izvještaj o izvršenju Proračuna Grada Makarske za razdoblje siječanj-lipanj 2021. godine je usvojen jednoglasno sa 14 (četrnaest) glasova ZA.*

1. **Prijedlog Odluke o proglašenju Ante Rožića počasnim građaninom grada Makarske (posthumno)**

**Predsjednica Odbora za dodjelu priznanja i naziva ulica i trgova Nela Franić** je dala uvodno obrazloženjeprijedloga Odluke o proglašenju Ante Rožića počasnim građaninom grada Makarske (posthumno) kazavši sljedeće:

**„**Arhitekt i urbanist Ante Rožić, koji je uvelike oblikovao Makarsku i Makarsko primorje, napustio nas je u kolovozu ove godine u osamdeset osmoj godini života. Grad Makarska i Makarani počašćeni su što je jedan takav čovjek živio, promišljao i djelovao u našoj sredini te nam u nasljeđe ostavio rješenja koja su u današnjem, nažalost u velikoj mjeri devastiranom prostoru, svijetli putokaz kako arhitektura može biti itekako humana i u funkciji grada i građana.

Ante Rožić rođen je 20. svibnja 1934. godine u mjestu Begnište kraj Kavadaraca u Makedoniji. Odmah nakon stjecanja diplome na Arhitektonskom fakultetu u Zagrebu 1959. godine počinje graditi svoje ime u projektnom birou “Suradnik” u Makarskoj. U desetljećima koja slijede svojim radovima diljem Makarskog primorja nametnuo se kao jedan od ključnih protagonista hrvatske arhitekture druge polovice 20. stoljeća.

Temeljeći projekte na osobnom poznavanju prirode, a po vlastitom priznanju poznavao je svako stablo i kamen, stvarao je radove koji su bili originalni, kreativni i duboko promišljeni. Takvim projektiranjem koje izvire iz neposrednog, osobnog kontakta s mjestima na kojima je radio Ante Rožić ostavio je dubok trag u kulturi i arhitekturi Makarske i Makarskog primorja.

U njegove najznačajnije radove ubrajaju se hotel Meteor u Makarskoj (s Vjerom Laznibat, 1973.), Pošta u Makarskoj (1977.), Institut „Planina i more'', Malakološki muzej u Makarskoj (1978.) i Dom zdravlja u Makarskoj (1978.), te šetalište – riva u Makarskoj (1983.) i restoran Riva u Makarskoj (1987.). S ponosom možemo reći da je taj niz zamijećenih turističkih objekata i javnih zgrada oblikovao vizuru Makarske sedamdesetih i osamdesetih godina prošlog stoljeća.

Naravno, ne smijemo zanemariti ni objekte na Makarskom primorju: hotel Maestral u Brelima (1965. s Matijom Salajem i Julijem De Lucom, interijer Bernardo Bernardi), Župnu crkvu Uznesenja Marijina u Podgori (1968.), Hotel Berulia u Brelima (1970., interijer Bernardo Bernardi), Turistički centar Brela (1969., interijer Bernardo Bernardi) i Odmaralište „Novi Sad” u Igranima (1973.).

U svojoj bogatoj karijeri Rožić je dobio brojna priznanja za svoj rad među kojima i nagradu za umjetnost lista Slobodna Dalmacija (1971.), nagradu 14. Zagrebačkog salona (1979.), godišnju nagradu građevinske službe JNA (1980.), nagradu za poseban doprinos razvoju turizma povodom 100. obljetnice turizma u Makarskoj, državnu nagradu Vladimir Nazor za životno djelo (2007.), nagradu Udruženja hrvatskih arhitekata Viktor Kovačić za životno djelo (2017.).

U obrazloženju Rožićeve nagrade za životno djelo koju je dobio 2017.godine struka je istaknula kako je ,,Rožić uvijek bio usmjeren prema nastojanjima da se definiraju odrednice „naše arhitekture“ i kultivira vlastita autentičnost. Njegov rad važan je za razvoj arhitektonske kulture u Hrvatskoj, kao što je i bitno doprinio činjenici da je Južna Dalmacija internacionalno relevantna regija arhitektonskog „mediteranskog modernizma.

S odlaskom Ante Rožića završava i cijelo jedno razdoblje dobro promišljene arhitekture koja služi na ponos generacijama koje dolaze. Nažalost, čovjek koji je svojom vizijom uvelike zadužio naš grad, napustio nas je prije nego smo mu imali prilike izraziti svoju zahvalnost. Duboko se nadamo da će ovo najviše gradsko posthumno priznanje Anti Rožiću skrenuti pažnju na samog autora, ali i na vrijednosti koje je zagovarao kroz svoj rad i trajno ih ostavio svima nama u nasljeđe.“

U ime Kluba vijećnika HDZ-a u raspravi je sudjelovao **vijećnik Miro Mucić** kojemu je na izlaganje odgovorila **predsjednica Gradskog vijeća Grada Makarske Gordana Muhtić.**

U ime Kluba vijećnika SDP Makarska – Stjepan Zelić u raspravi je sudjelovala**predsjednica Gradskog vijeća Grada Makarske Gordana Muhtić.**

U pojedinačnoj raspravi su sudjelovali **vijećnik Joze Vranješ** i **vijećnica Ivana Miočević Franić.**

**Vijećnik Petar Kelvišer** je sudjelovao u pojedinačnoj raspravi a na izlaganje mu je odgovorila **predsjednica Gradskog vijeća Grada Makarske Gordana Muhtić.**

**Vijećnik Marko Raos** je sudjelovao u pojedinačnoj raspravi.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o proglašenju Ante Rožića počasnim građaninom grada Makarske (posthumno) stavila na glasovanje.

*Odluka o proglašenju Ante Rožića počasnim građaninom grada Makarske (posthumno) je usvojena jednoglasno sa 12 (dvanaest) glasova ZA.*

1. **Prijedlog Odluke o rasporedu sredstava političkim strankama iz Proračuna Grada Makarske u 2021. godini**

Uvodno obrazloženje prijedloga Odluke o rasporedu sredstava političkim strankama iz Proračuna Grada Makarske u 2021. godini dala je **predstojnica Ureda gradonačelnika Lara Rakušić Ivanković.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jakov Lovreta.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o rasporedu sredstava političkim strankama iz Proračuna Grada Makarske u 2021. godini stavila na glasovanje.

*Odluka o rasporedu sredstava političkim strankama iz Proračuna Grada Makarske u 2021. godini je usvojena jednoglasno sa 13 (trinaest) glasova ZA.*

1. **Prijedlog Odluke o naknadi vijećnicima Gradskog vijeća Grada Makarske**

Uvodno obrazloženje prijedloga Odluke o naknadi vijećnicima Gradskog vijeća Grada Makarske dala je **predstojnica Ureda gradonačelnika Lara Rakušić Ivanković.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Gordana Muhtić.**

U ime Kluba vijećnika HDZ-a u raspravi je sudjelovao **vijećnik Marko Ožić-Bebek.**

**Vijećnica Ivana Miočević Franić** je sudjelovala u pojedinačnoj raspravi.

**Vijećnik Petar Kelvišer** je sudjelovao u pojedinačnoj raspravi i predložio da se u odluci istakne kako se radi o „neto“ iznosu.

**Vijećnik Marko Raos** je sudjelovao u pojedinačnoj raspravi.

Odgovarajući na raspravu vijećnika **gradonačelnik Grada Makarske Zoran Paunović** je rekao kako se slaže s primjedbom vijećnika Petra Kelvišera da se u odluci istakne kako se radi o neto iznosu i kao predlagatelj predložio sljedeći amandman:

**AMANDMAN 1.**

U članku 1. stavku 1. iza riječi:

„Ovom odlukom utvrđuje se“

dodaje se riječi:

„(neto)“,

ostali dio stavka 1. ostaje neizmijenjen

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o naknadi vijećnicima Gradskog vijeća Grada Makarske koje je sastavni dio i amandman predlagatelja stavila na glasovanje.

*Odluka o naknadi vijećnicima Gradskog vijeća Grada Makarske je usvojena jednoglasno sa 13 (trinaest) glasova ZA.*

1. **Prijedlog Odluke o raspisivanju izbora za članove vijeća mjesnih odbora Grada Makarske**

Uvodno obrazloženje prijedloga Odluke o raspisivanju izbora za članove vijeća mjesnih odbora Grada Makarske dala je **predstojnica Ureda gradonačelnika Lara Rakušić Ivanković.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jurica Klarić** kojemu je na izlaganje replicirao **vijećnik Miro Mucić.** Vijećnik je odgovorio na repliku.

U pojedinačnoj raspravi je sudjelovao **vijećnik Petar Kelvišer.**

**Predsjednica Gradskog vijeća Grada Makarske Gordana Muhtić** je sudjelovala u pojedinačnoj raspravi.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o raspisivanju izbora za članove vijeća mjesnih odbora Grada Makarske stavila na glasovanje.

*Odluka o raspisivanju izbora za članove vijeća mjesnih odbora Grada Makarske je usvojena jednoglasno s 13 (trinaest) glasova ZA.*

1. **Prijedlog VII. Izmjene i dopune Odluke o socijalnoj skrbi Grada Makarske**

Uvodno obrazloženje prijedloga VII. Izmjena i dopuna Odluke o socijalnoj skrbi Grada Makarske dao je **pročelnik Upravnog odjela za društvene djelatnosti Dražen Kuzmanić.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Tina Međurečan.**

**Vijećnica Ivana Miočević Franić** je sudjelovala u pojedinačnoj raspravi a na izlaganje joj je odgovorila **predsjednica Gradskog vijeća Grada Makarske Gordana Muhtić.**

U pojedinačnoj raspravi je sudjelovala **vijećnica Marina Puharić.**

**Vijećnik Petar Kelvišer** je sudjelovao u pojedinačnoj raspravi a na izlaganje su mu odgovorili **predsjednica Gradskog vijeća Grada Makarske Gordana Muhtić** i **pročelnik Upravnog odjela za društvene djelatnosti Dražen Kuzmanić.**

**Vijećnik Miro Mucić** je sudjelovao u pojedinačnoj raspravi a na izlaganje mu je odgovorila **predsjednica Gradskog vijeća Grada Makarske Gordana Muhtić.**

U pojedinačnoj raspravi je sudjelovao **vijećnik Jakša Jurasović.**

**Vijećnica Ivana Miočević Franić** je sudjelovala u pojedinačnoj raspravi a na izlaganje su joj odgovorili **predsjednica Gradskog vijeća Gordana Muhtić** i **pročelnik Upravnog odjela za društvene djelatnosti Dražen Kuzmanić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog VII. Izmjena i dopuna Odluke o socijalnoj skrbi Grada Makarske stavila na glasovanje.

*VII. Izmjene i dopune Odluke o socijalnoj skrbi Grada Makarske su usvojene jednoglasno sa 13 (trinaest) glasova ZA.*

1. **Prijedlog Odluke o osnivanju Lokalne akcijske grupe u ribarstvu „Bura“**

Uvodno obrazloženje prijedloga Odluke o osnivanju Lokalne akcijske grupe u ribarstvu „Bura“ je dao **Mladen Buvinić stručni suradnik JU Makarska razvojna agencija – MARA.**

U ime Kluba vijećnika HDZ-a u raspravi je sudjelovao **vijećnik Marko Ožić-Bebek** kojemu je na izlaganje iz rasprave odgovore dao **Mladen Buvinić stručni suradnik JU Makarska razvojna agencija – MARA.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Frane Filipeti.**

U pojedinačnoj raspravi je sudjelovao **vijećnik Miro Mucić** kojemu je na izlaganje iz rasprave odgovore dao **Mladen Buvinić stručni suradnik JU Makarska razvojna agencija – MARA. Vijećnik Miro Mucić** je nastavio pojedinačno izlaganje.

**Vijećnica Marina Puharić** je sudjelovala u pojedinačnoj raspravi.

U pojedinačnoj raspravi je sudjelovao **vijećnik Petar Kelvišer** kojemu je na izlaganje iz rasprave odgovore dao **Mladen Buvinić stručni suradnik JU Makarska razvojna agencija – MARA. Vijećnik Petar Kelvišer** je nastavio pojedinačno izlaganje na koje mu je odgovorila **predsjednica Gradskog vijeća Grada Makarske Gordana Muhtić.**

U pojedinačnoj raspravi su sudjelovali **vijećnici Marko Ožić-Bebek** i **Stjepan Zelić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o osnivanju Lokalne akcijske grupe u ribarstvu „Bura“ stavila na glasovanje.

*Odluka o osnivanju Lokalne akcijske grupe u ribarstvu „Bura“ je usvojena sa 11 (jedanaest) glasova ZA i 2 (dva) glasa PROTIV.*

1. **Prijedlog Odluke o prijedlogu za imenovanje promjenjivog člana Stručnog tijela za ocjenu ponuda za koncesiju na pomorskom dobru na području Grada Makarske**

Uvodno obrazloženje prijedloga Odluke o prijedlogu za imenovanje promjenjivog člana Stručnog tijela za ocjenu ponuda za koncesiju na pomorskom dobru na području Grada Makarske dao je **pročelnik Upravnog odjela za komunalne djelatnosti Matko Lovreta.**

U ime Kluba vijećnika HDZ-a u raspravi je sudjelovao **vijećnik Marko Ožić-Bebek.**

U ime Kluba vijećnika SDP Makarska – Stjepan Zelić u raspravi je sudjelovala **predsjednica Gradskog vijeća Grada Makarske Gordana Muhtić.**

U pojedinačnoj raspravi je sudjelovao **vijećnik Petar Kelvišer.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o prijedlogu za imenovanje promjenjivog člana Stručnog tijela za ocjenu ponuda za koncesiju na pomorskom dobru na području Grada Makarske stavila na glasovanje.

*Odluka o prijedlogu za imenovanje promjenjivog člana Stručnog tijela za ocjenu ponuda za koncesiju na pomorskom dobru na području Grada Makarske je usvojena jednoglasno sa 12 (dvanaest) glasova ZA.*

1. **Prijedlog Odluke o davanju na korištenje poslovnog prostora u vlasništvu Grada Makarska Javnoj ustanovi Makarska razvojna agencija - MARA**

Uvodno obrazloženje prijedloga Odluke o davanju na korištenje poslovnog prostora u vlasništvu Grada Makarska Javnoj ustanovi Makarska razvojna agencija - MARA dao je **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Marina Puharić**.

U ime Kluba vijećnika HDZ-a u raspravi je sudjelovao **vijećnik Marko Ožić-Bebek.**

U pojedinačnoj raspravi je sudjelovao **vijećnik Petar Kelvišer.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o davanju na korištenje poslovnog prostora u vlasništvu Grada Makarska Javnoj ustanovi Makarska razvojna agencija - MARA stavila na glasovanje.

*Odluka o davanju na korištenje poslovnog prostora u vlasništvu Grada Makarska Javnoj ustanovi Makarska razvojna agencija – MARA je usvojena jednoglasno sa 12 (dvanaest) glasova ZA.*

1. **Prijedlog** **Rješenja o razrješenju i imenovanju članova Vijeća za davanje koncesijskog odobrenja na pomorskom dobru na području Grada Makarske**

Uvodno obrazloženje prijedloga Rješenja o razrješenju i imenovanju članova Vijeća za davanje koncesijskog odobrenja na pomorskom dobru na području Grada Makarske dao je **pročelnik Upravnog odjela za komunalne djelatnosti Matko Lovreta.**

U pojedinačnoj raspravi je sudjelovao **vijećnik Petar Kelvišer** a na izlaganje mu je replicirao **vijećnik Frane Filipeti.** Na izlaganje vijećnika su odgovore dali **pročelnik Upravnog odjela za komunalne djelatnosti Matko Lovreta** i **predsjednica Gradskog vijeća Grada Makarske Gordana Muhtić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Rješenja o razrješenju i imenovanju članova Vijeća za davanje koncesijskog odobrenja na pomorskom dobru na području Grada Makarske stavila na glasovanje.

*Rješenje o razrješenju i imenovanju članova Vijeća za davanje koncesijskog odobrenja na pomorskom dobru na području Grada Makarske je usvojen sa 8 (osam) glasova ZA, 2 (dva) glasa PROTIV i 2 (dva) SUZDRŽANA glasa.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 10 od 15 vijećnika kao i da je nastavak održavanja sjednice pravovaljan.

1. **Prijedlog** **Zaključka o davanju suglasnosti na Izvješće o radu i Financijsko izvješće Javne ustanove Makarska razvojna agencija – MARA za 2020. godinu**

Uvodno obrazloženje prijedloga Zaključka o davanju suglasnosti na Izvješće o radu i Financijsko izvješće Javne ustanove Makarska razvojna agencija – MARA za 2020. godinu dala je **Lidija Vranješ Vukadin ravnateljica JU Makarska razvojna agencija – MARA.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Marina Puharić**.

U ime Kluba vijećnika HDZ-a u raspravi je sudjelovao **vijećnik Marko Ožić-Bebek.**

U pojedinačnoj raspravi je sudjelovala **vijećnica Ivana Miočević Franić** kojoj je na izlaganje iz rasprave odgovorila **predsjednica Gradskog vijeća Grada Makarske Gordana Muhtić.** Vijećnica je nastavila izlaganje a na upite joj je odgovorila **Lidija Vranješ Vukadin ravnateljica JU Makarska razvojna agencija – MARA.**

U pojedinačnoj raspravi je sudjelovao **vijećnik Miro Mucić.**

**Vijećnik Petar Kelvišer** je sudjelovao u pojedinačnoj raspravi.

**Lidija Vranješ Vukadin ravnateljica JU Makarska razvojna agencija – MARA** je dala završno obrazloženje vezano za izlaganje vijećnika iz rasprave.

S obzirom na to da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti na Izvješće o radu i Financijsko izvješće Javne ustanove Makarska razvojna agencija – MARA za 2020. godinu stavila na glasovanje.

*Zaključak o davanju suglasnosti na Izvješće o radu i Financijsko izvješće Javne ustanove Makarska razvojna agencija – MARA za 2020. godinu je usvojen jednoglasno sa 13 (trinaest) glasova ZA.*

1. **Prijedlog Zaključka o davanju suglasnosti na Godišnje izvješće o radu i Financijsko izvješće Gradske knjižnice Makarske za 2020. godinu**

Uvodno obrazloženje prijedloga Zaključka o davanju suglasnosti na Godišnje izvješće o radu i Financijsko izvješće Gradske knjižnice Makarske za 2020. godinu dala je **Ana Duvnjak ravnateljica JU Gradska knjižnica Makarska.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Stjepan Zelić,** kojemu je na izlaganje iz rasprave odgovorila **Ana Duvnjak ravnateljica JU Gradska knjižnica Makarska.**

**Vijećnik Petar Kelvišer** je sudjelovao u pojedinačnoj raspravi a na izlaganje iz rasprave mu je odgovorila **Ana Duvnjak ravnateljica JU Gradska knjižnica Makarska.**

**Vijećnik Stjepan Zelić** je sudjelovao u pojedinačnoj raspravi.

S obzirom na to da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti na Godišnje izvješće o radu i Financijsko izvješće Gradske knjižnice Makarske za 2020. godinu stavila na glasovanje.

*Zaključak o davanju suglasnosti na Godišnje izvješće o radu i Financijsko izvješće Gradske knjižnice Makarske za 2020. godinu je usvojen jednoglasno sa 13 (trinaest) glasova ZA.*

1. **Prijedlog** **Zaključka o davanju suglasnosti na Izvješće o radu i Financijsko izvješće Gradske galerije Antun Gojak za 2020. godinu**

Uvodno obrazloženje prijedloga Zaključka o davanju suglasnosti na Izvješće o radu i Financijsko izvješće Gradske galerije Antun Gojak za 2020. godinudao je **Josip Karamatić ravnatelj JU Gradska galerija Antun Gojak.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jakša Jurasović.**

**Vijećnica Ivana Miočević Franić** je sudjelovala u pojedinačnoj raspravi a na upite i izlaganja iz rasprave su joj odgovorili **Josip Karamatić** **ravnatelj JU Gradska galerija Antun Gojak** i **predsjednica Gradskog vijeća Grada Makarske Gordana Muhtić.**

**Vijećnica Marina Puharić** je sudjelovala u pojedinačnoj raspravi.

**Vijećnik Petar Kelvišer** je sudjelovao u pojedinačnoj raspravi a na izlaganje mu je odgovorila **predsjednica Gradskog vijeća Grada Makarske Gordana Muhtić.**

S obzirom na to da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti na Izvješće o radu i Financijsko izvješće Gradske galerije Antun Gojak za 2020. godinustavila na glasovanje.

*Zaključak o davanju suglasnosti na Izvješće o radu i Financijsko izvješće Gradske galerije Antun Gojak za 2020. godinu je usvojen jednoglasno sa 13 (trinaest) glasova ZA.*

1. **Prijedlog** **Zaključka o davanju suglasnosti na Izvješće o radu i Financijsko izvješće Gradskog muzeja Makarska za 2020. godinu**

Uvodno obrazloženje prijedloga Zaključka o davanju suglasnosti na Izvješće o radu i Financijsko izvješće Gradskog muzeja Makarska za 2020. godinudao je **Marinko Tomasović ravnatelj JU Gradski muzej Makarska.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Tina Međurečan** kojoj je na izlaganje odgovorio **Marinko Tomasović ravnatelj JU Gradski muzej Makarska.**

**Vijećnica Ivana Miočević Franić** je sudjelovala u pojedinačnoj raspravi.

**Predsjednica Gradskog vijeća Grada Makarske Gordana Muhtić** je sudjelovala u pojedinačnoj raspravi.

**Marinko Tomasović ravnatelj JU Gradski muzej Makarska** je odgovorio na izlaganje vijećnice Ivane Miočević Franić.

S obzirom na to da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti na Izvješće o radu i Financijsko izvješće Gradskog muzeja Makarska za 2020. godinustavila na glasovanje.

*Zaključak o davanju suglasnosti na Izvješće o radu i Financijsko izvješće Gradskog muzeja Makarska za 2020. godinu* *je usvojen jednoglasno sa 13 (trinaest) glasova ZA.*

1. **Prijedlog Zaključka o prijedlogu Odluke imenovanja mrtvozornika za područje grada Makarske**

Uvodno obrazloženje prijedloga Zaključka o prijedlogu Odluke imenovanja mrtvozornika za područje grada Makarske je dala **predstojnica Ureda gradonačelnika Lara Rakušić Ivanković.**

S obzirom na to da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Zaključka o prijedlogu Odluke imenovanja mrtvozornika za područje grada Makarskestavila na glasovanje.

*Zaključak o prijedlogu Odluke imenovanja mrtvozornika za područje grada Makarske je usvojen jednoglasno sa 13 (trinaest) glasova ZA.*

Sjednica je završila u 17.40 sati. 

Zapisnik vodio:

Tonći Batinić, dipl. iur.

**Tajnica**              **Predsjednica**

**Gradskog vijeća**               **Gradskog vijeća**

Lara Rakušić Ivanković, dipl. iur.                                 Gordana Muhtić, dipl.iur.